Susa literatura - Bazterreko ahotsak\nAzaleko irudia: Araiz Mesanza Iturritxa\nDiseinua : Metrokoadroka\nAusardiaz, Iasone Parada\nMiren Tirapurekin elkarrizketa, EHAZE\nManifestu bat antzezlana\nestreinatu zen Irurtzunen.\nZuzendaria eta Aktorea: Miren Tirapu Goikoetxea\nIdazlea: Gaizka Sarasola Iarzabal\nArgi diseinua: Andoni Mendizabal Andonaegi\nSoinu lanak: Zapa\nEszenografia eta atrezzoa: Beheko Larraine\nJantziak: Vi Zabaleta Arangoa eta Beheko Larraine\n(Eszenatokian, egurrezko fruta kaxa zahar bat. Honen ondoan, herdoildutako burdinazko egituratik zintzilik, farola. Argi ahul, baina goxoa.\nJende artetik, itxuraz urteetan sartua dagoen pertsonaia azaldu da. Buruan artilezko txanoa, betaurreko ilunak, belaunak agerian uzten dizkion soineko berdea, eta hautsak zikinduriko jaka soinean. Soka batetik zintzilik daraman kanpaitxoa jotzen du tarteka.)\nPERTSONAIA: Ez zen bada besta ni gabe hasiko, ezta? (Isilunea) Hagitz ongi! Lehenik eta behin, mila esker nire hiletara etortzeagatik! Hilko garela denok badakigu, baina noiz, nola, eta non... zuk ez! Nik, bai. Horregatik, besta eder hau prestatzen saiatu naiz. Intentzioa bai, baina... alferrik! Ahal dudan guzia egiten ari naiz! Ikusten dut zuek ere esku hutsik etorri zaretela. Ez al duzue jatekorik ekarri? Ezta nik ere! Ardorik ere ez? Jainkoagatik, ardoa!\n(pertsonaia eszenatokira hurbilduz.)\nArdo faltak akabatuko gaitu azkenean!\n(pertsonaia kaxa zaharraren aitzinean.)\nAgudo hilko naiz ni ere...\nPERTSONAIA: Agudo? Agudo?... Segituan! Eta oraindik azken kantua zein izanen den erabaki gabe! Nola hil daiteke inor azken agurreko kantua zein izanen duen jakin gabe? Horrela ez dago hiltzerik, deus ere prestatu gabe...\nHorrela bai ez dagoela hiltzerik, laranja kaxa bat, hilkutxa moduan harturik...\n(pertsonaiak, kaxatik zaku bat hartu du, eta bertatik, apaingarriak egiteko zenbait elementu atera.)\nIxo! Ez kezkatu horrekin! Eginen dut zerbait honekin! Girlandak edo... kaxa itxurosoago jartzeko behinik behin. Hau miseria! Ez musikarik, ez kantu tristerik, ez azken hitzik...\nHitzak? Hauek ere izanen dute errateko zerbait bada! Denentzako izaten dute zerbait! Plazan marmarka ibiltzen dira beti. Ondokoa ezin bakean utzi... Normalean isilik ezin egon, eta orain? Dios!\nIxo... Badut proposamena nik. Momentua ailegatzen denean, hemendik pasa, kaxara hurbilduko zarete, buelta-bueltan jarri, eta nire gorpua hemen seko dagoela... (Isilunea) Barkatu! Inpresio pixka bat ere egiten dit... Bo! Nire gorpua hemen seko dagoela, hitzak bota. Ez dakit bada, normalean erraten direnak. Pertsona ona zen... Tira! Hitz politak bai, baina drama ere bai. Negarrak eta mukiak! Zauritik solastatzea nahi nuke. Lagunen laguna zen... Eta ez baduzue horrelakorik sentitzen, egin teatroa lasai, niri aunitz gustatzen zait eta! Tragedia ere izaten ahal da! Ze iruditzen, etsaien etsai...\nIxo! Goxoagoa... anaien anaia, amen ama... Ez! Amen ama, ez! Gurea ez. Gure ama ere ez. Ama gaixoa, beti bakarrik, eta beti deus ere gabe. Garaileak etorri zireneko garaian kendu zioten dena. Kendu inozentzia, kendu gaztetasuna, kendu bizi poza... Kendu dena, eta haur bat utzi!\n(pertsonaia kaxaren aitzinean makurtu da, barrenean dagoenari begira. Kaxa kulunkan mugituz, sehaska bailitzan.)\nPERTSONAIA (kantari): “Sehaska ez da gelditu / nahiz eta inork ez mugitu...”.\nAmaren eskuek mugituko zuten sehaska... bere eskuek izan behar zuten, norenak bertzela? Bere eskuak. Ahantziak ditut bere eskuak. Ez dut eskurik oroitzen, ez dut bere eskurik ikusten. Ez eskurik, ez ahorik... ahotsa bai; bortitza. Eta solasak; murritzak. Eta amaren hankak; hurritzak. Amaren hankek solastatzen zidaten. Amaren hankek erraten, kontatzen... nekatutako hankak esperatzen... eta zazpi urtetarako bidali ninduten ostiko batez bere ondotik! Zazpi urtetarako Casa Úrsulan mirabe lanean ogi puska baten truke!\n(Bat-batean, pertsonaiak kaxa zaharra gurdi bat bihurtu du. Bera gidari.)\nPERTSONAIA (oihuka): Esnea! Ogia! Xaboia! Ariel, Persil, Jabón de coco Beltrán! Zomorroak eta arratoiak akabatzeko pozoia! Patatak! Laranjak! Laranjak eta sagarrak! Udareak! Intxaurrak eta hurrak! Atuna, betuna, eta kremak, eskuak izateko leunak!\n(Eskuen aipamenak, gurdiaren martxa geldiarazi du.)\nNola oroitu amaren eskuez, ez bazuen inoiz ematekorik izaten! Esku hutsik beti, beti faltan, beti eskas. Nola oroitu eskuak, ez bazuen zer eskaini?\n(Gurdia zena kaxa bihurtu da berriz ere.)\nEtorri ziren garaileak, eta gelditu zinen bakarrik. Agertzen joan ziren garaituak, eta segitu zenuen bakarrik. Nirekin bakarrik. Bizitzeko gogoa galduz, eta samina irabaziz. Amen ama izatera ere ez zinen iritsi...\n(pertsonaiak berriz ere apaingarrien zakua hartu du, kaxa zaharra apaintzeko asmoz.)\nAma gaixoa! Ama Birjina bezala, ume bakarra izatera kondenatua! Haren umea, erregeen errege, eta ni berriz, maizterren maizter! Beti maizter!\n(pertsonaiak, kaxa hilkutxa bihurtu du.)\nAi ama! Alde ederra dago! Ama Birjinari aingeru batek eman zion gibeletik... eta zuri Hipolito zikin horrek!\nIxo! Hipolito... hipokrita... Hipolito... hipopotamo... hipotenusa!\nPERTSONAIA (buruz errezitatuz): “La hipotenusa es el lado opuesto al ángulo recto en un triángulo rectángulo, resultando ser su lado de mayor longitud”.\n(pertsonaia, kaxa aztertu eta neurtu ondoren, barrura sartu da. Kaxa barruan esertzea lortu du, baina hankak kanpoaldean geratu zaizkio. Zomorro itxura hartu du.)\nNik uste, zerbait handixeagoa beharko dela... Hilkutxa normal bat igual?\nAmak bazuen hilkutxa. Gela hutsa, isiltasun hura, zoko usaina, eta amaren hilkutxa.\nHipolitok pagatua! Zerri zikina! Hilda ere ezin ama bistara eduki! Segituan kaxa jarri, segituan sartu eta segituan ezkutatu badaezpada ere! Zikinkeria alfonbra azpian bezala!\nHorregatik ez dut inork kaxarik jartzerik nahi. Nahiago dut neronek kaxa jarri, nahiz eta ez kabitu! (Kaxan guztiz sartu nahirik) A! Baita zera ere! Ez naiz kabitzen... Zazpi urteetatik kaxekin goiti eta beheiti, eta orain bertan lurperatzeko kutxa miserablerik gabe! (Etsiturik) Baina ez dut bertzerik topatu... Amari dena kendu zioten, eta gero hilkutxa jarri... baina inor ez ondoan! Horregatik nahiago dut kaxa nik jarri, eta festa eder hau antolatu. Lagunen artean agurra hagitzez hobea da... nahiz eta deus ez ekarri! Benetan ez duzuela ardorik ere ekarri? Ezta jatekorik? Bada, gosea ere etortzen da azkenerako. Zomorroak ere jateko adinako gosea batzuetan! Badakizue, hainbertze emozio...\nHilkutxa jarri dut bai, baina zeinek eramanen du maizterren maizterra bizkar gainean?\nNeronek eraman beharko dut karro gainean, ze kristo! Paseatuko dut kaxa nire gorpua barrenean sartu aitzinetik. Edo ondoren akaso! Karrotik tiratzen badakit aspaldi... Zazpi urteetatik karroari tira eta tira, herrira, plazaren erdira, mendira, zakurraren ipurdira. Maxuxen baserrira, haren atarira, tira eta tira, ogia partitzen eta esnea banatzen.\n(Kantari) “Hiru aurpegi ditu / kaxan ezin kabitu...”.\n(pertsonaiak kaxa bertikalki jarri du. Kaxa barruan farola zintzilikatu du, eta mugimendu arin batez, ilunpetan dabilen gurdi baten martxa irudikatu.)\nPERTSONAIA: Argiak tarteka. Argiak mendian, argia ukuiluan, sukaldean, argia Maxuxen baserrian. Bereak bai. Ongi oroitzen ditut Maxuxen eskuak. Erositako esnetik baso bat eskaintzen zidan beti. Baso bat bere eskuetan.\n(pertsonaiak karroaren mugimendua gelditu du.)\nEta luzatutako eskuari ausiki egin! Eskuzabala zigortu! Esker txarrekoa...\nBroma bat izan zen! Broma bat! Umemoko bat baino ez nintzen oraindik. Eta ederki izorratu nion bizitza Maxuxi broma harekin... baita nirea kondenatu ere!\n(Zakua hartu du. Kaxa zaharra apaintzeari berrekin dio, kantari.)\n“Latet ultima diez, ut observentur omnes diez”.\nBai isilik daudela denak... Lehertuak bukatuko zuten niretzako zuloa prestatzen! Baina lur azpian ere ez banaiz hiltzen? Kaxa barrenean ere segitzen badut bizirik? Oihu eginda ere ez didazue adituko!\nHori da asuntoa! Lur azpian daudenek ez dutela hitzik! Erraz ikusten dira hilarrietan alargunak hildakoei solasean. Ezin kontrarik egin!\nBazter batean bizitzera behartua, eta hildakoan ere baztertua beraz... Bazterturiko gorpua beti; harrek ere maiteko ez dutena!\nHarrak? Harrengatik ez izan kuidadorik! Beti izaten da gazta pixko bat! Sartuko dugu gazta puska bat kaxan ere. Gazta zaharra! Gazta zaharra eta bere harra... eta salto eginen dute gorpura, eta harrak eta zuloak eta zuloetatik harrak...“earrak”!\nBaina zer jarriko dugu hilarrian? “Maxuxek emandako esnea edaten zuen”, adibidez. Arratsero, dendako sotoan lotara etzaten nintzenean burura etortzen zitzaidan biharamuneko esnea, sabaitik armiarma jaisten ikusten nuen bitartean. Sabaian behera, nire ezpainetatik azken esne tantaren antzera.\nHilarriak. Esaldiak eta izenak harrietan zizelkaturik. “Ez zaitugu ahaztuko”. “Beti gurekin”. Armiarmak badaki zertarako josten duen sarea... baina guk? Zertarako hitz politak josi? Nori idazten diogu “maite zaitugu”, ezin badu ikusi? Guk ikusteko? Edo gure ingurukoek? Bertzeek... bertzeei erakusteko! Bertzeei erakusteko zein sendoa den gure sarea. Zenbat eta dotoreagoa hobe... hipokritak... “Ezpainetan tantak zituen beti!”. Hori jartzen ahal duzue nire hilarrian! Hori bai, egia! Esne tantak lehendabizi, eta ardoarenak gero!\nZazpi urtetatik tira eta tira, karroari tira eta tira, ogia hemen eta esnea han. Karroari tira, eta jendeari begira. Karroarekin bizilagunak lotzen, atariak josten. Ogi puska bat lortzeko hasieran, sos batzuk irabazteko gero, eta ardotan gastatzeko azkenean. Norbait izateko. Karroari tiraka ere herrian norbait izateko... karroarekin herri bat marrazteko.\nNorbait! Bai, bazterreko hori! Marrazkietan ere zaldunak pintatzen dituzte erdian, elegante eta gizen. Bazterrekoak, ttiki eta itsusi... eta ilun. Karro txar batekin koadroaren erdian agertu nahi izatea ere... Marrazkietan denak ez dira berdin margotzen, herrietan ere ez!\n(pertsonaiak kaxa bertikalki kokatu du, burdinazko egituraren aitzinean.)\nPERTSONAIA (kantari): “Baztertuak erditu / erdikoak erdibitu...”.\n(pertsonaia kutxan eseri da, hankak zintzilik dituela. Esku batekin farola zintzilikatu ahal izateko gakoari eusten dio. Zabu gainean kulunka dabilela dirudi.)\nZaila da erdikorik topatzea Ursularen balantzan. Beti alde batera edo bertzera. Zenbat balantza, ezta? Jaioz geroztik zenbat balantza. Sehaskan lehendabizi, kulunka eta zabuetan gero.\nBai, beti balantzaka, eta beti toki berean! Beti taberna zulo berean balantzaka bukatzeko... balantzaka ardoarekin.\n(pertsonaia “zabutik” jaitsi da.)\nZenbat balantza, zenbat zalantza... (Publikoari) Nork idatziko du nire eskela periodikoan?\nEskela? Pikutara eskelak! Zertarako? Zeinentzako? “Maite zaitugu”... zeinentzako. Bueno, bale! “Maite zaitugu”rik gabe! Baina... zerbait xinplea bederen. Notaren bat, herrikoak enteratzeko.\nEnteratu? Mundu guzia gonbidatu duzu zure hiletara eta! (Isilunea) Egia! Hemen daude denak, eta ez du inork ardorik ekarri! Ardo pixko bat ekartzea ere eskertuko nuke. Badakizue, alaitzeko penak...\nPena? Zuregatik pena? Hauek ardo gutxi, eta penarik batere ez! Eta pozak ere gutxi... Indiferentzia! Hori sortzen dugu bazterrekoek. Indiferentzia. Bada, diferente ikusiko nauzue hemendik aitzinera! Ez naiz beraien bromak eginen dituen tontoa izanen. Broma! Nire bizitza broma bat izan balitz sikiera... Hasieran xaxatu bai! “Ikusiko duzu zein ongi pasako dugun denak!”. “Irri gustura eginen dugu!”. Eta ni kasu eginda zuen artean inportantea izanen nintzelakoan; zuen irria bilatzen... Irri bai, nire bizkar!\nBizkarra ez, bularra! Jendeak bularra harro lumaz dotore oilarrak bezala kalean paseatzen, “Buenos días!” eta “Adiós!”, irria ezpainetan... eta algaraka nire bizkarrean. Zenbat harri kozkor bizkar gainean. Normal hainbertze okertzea ere!\n“Adiós”, bai. Akabo! Akabo orduko aurpegi atseginak eta solas leunak. Bakarrik berriz ere. Ama bezala, bakarrik... eta errua nire bizkar gainean. Infernua! Infernua bihurtu duzue nire bizia! Badakigu suak dena kiskaltzen duela, baina ba al dakizue gero nora eramanen dituen haizeak errautsak?\n(pertsonaia kanpaitxoa joz.)\nBai! Heriotzarako prest nago! Prest!... Eta zuek? Prest al zaudete zuek? Bueno, nik akaso beldur pixko bat badut... baina hori ez da problema! Problema beldurrik ez izatea da! Eta hori da orain pasatzen dena! Infernuari lehen zitzaion beldurra galdu zaiola! Heriotzari bai, baina infernuari... batere ez! Beldur gutxi, eta eliza erdi hutsik! Jarri zizkieten izen-abizenak elizako bankuei, eta haien inguruak argizaiolez bete, horrekin salbu izanen zirelakoan. Eta gero zer? Eliza erdi hutsik. Festa handietan bai! Zenbat trapu eder elizan ezin kabiturik... Fantasiazko egun batek infernutik libratzeko esperoan...\nEsperoan, heriotzaren esperoan orain. Guttien espero denean ailegatzen da heriotza: Guttien espero zuenean ailegatu zitzaion Hipolito zerri zikin horri ere bere San Martin! Orduan bai eliza jendez lepo! Zenbat konplimendu, zenbat kanta, zenbat hitz... Denak konplitzen, beraien buruak zuritzen!\n(pertsonaiak, kaxa berriz ere etzanik jarri du.)\nPERTSONAIA (kantari): “Beti ezin da konplitu / eta beltza zuritu...”.\nCleopatrak ere zuritzen omen zuen bere burua. Asto esnetan baineran, bere burua zuritzen eta edertzen. Bere zikinkeriak zuritzen. Esnetan, errautsetan edo xaboietan. Jabón de coco Beltrán, edo Ariel... Andreak Francori ipurdia nola... kaka desagerrarazten. Zikinkeriak zuritzen, Hipolitorenak bezala.\nEsneak zuritzen du, baita elurrak ere! Zuritu, eta edertu. Ederrak bihurtzen dira sasiak ere elurpean. Sasikumeak eta sasiak! Masustak ere ematen ahal ditu sasiak, eta sasikumeak limosna. “Tori pexeta! Tori pexeta!”... horrekin konplitu izanen balute bezala!\nBada konplitzeko tenorea! Hainbertze gonbidatu, hainbertze prestakuntza... buka dadila festa! (Isilunea) Edo hasi. Lurraren ze aldetan gaudenaren arabera izanen da hori; gainean, edo azpian! Haizea errautsak sakabanatzen, harrak eta zomorroak lurpeko gorpuak garbitzen...\n(pertsonaiak kaxa zutik jarri du.)\nAisa garbitzen duzue armiarma. Zanpatu eta akabo. Baina ez zarete hain erraz bere eraginaz libratzen. Arratsero azaltzen da berriro armiarma. Zuzen mugitzen da beti. Zuzen jaisten bere haritik zintzilik. Ez hainbertze zalantza, eta hainbertzeko balantza. Azkenean bere sarea osatu arte. Eta orain, bertan zaudete denak.\n(pertsonaiak arropak erantzi ditu. Barruko soina jantzita dauka. Errautsez zikinduta dago. Kaxan eseri da.)\n“Sehaska ez da gelditu / nahiz eta inork ez mugitu\nhainbat aurpegi ditu / ezin dela kabitu\nbaztertuak erditu / erdikoak erdibitu\nbeti ezin da konplitu / eta beltza zuritu\nharrekin ez harritu / nahi zaituztet garbitu”.\nGonbidatuak baino ez zinetela pentsatuko zenuten, baina hau ere bada zuen hileta! Gaur hilko zaretelako denak, eta lozorroan zegoen armiarma berriz biztu, berpiztu, indartsuagoa oraindik. Ongi etorriak zuen hiletara! Hau da guztion azken agurra, eta hauek gure hitzak. Guregatik erratea nahi duguna; baztertutakoen manifestua.\n(pertsonaia, zutik kaxaren gibelean. Farola alde batean. Aldaretik solastatzen digula dirudi.)\nEz gara lagunen lagunak izan, lagunen lagunik ez dagoela ikasi baitugu aspaldi. Baztertutakoen anai-arrebak, garaileen etsaiak, nagusien lapurrak eta sasikumeen hiltzaileak izatearekin konformatu gara.\nEz da erregetan erregerik, edo maizterretan maizterrik izanen lur azpian. Denak gazta zahar puska batekin lurperatuak izanen gara. Horrela bai, denak berdin, denak harrekin; heriotzak eta gaztak behar duten min puntu horrekin.\nLurpean daudenei emanen diegu hitza, eta hilarrietan, beraiek aukeratutako azken esaldia jarri. Beraien hitzekin gogoratuko ditugu. “Nire herriko guziak nazkagarri batzuk ziren”, adibidez, edo “kartetan beti tranpa egiten nuen”. Hildakoen hitzek erranen digute bizi garenak nolakoak garen, eta ez bizi garenok hil zirenak nolakoak nahi genituen.\nZalantza eta balantza eragiten dituzten tramankuluetan ibiltzea kondenatzen dugu. Sehaskak, zabuak, kulunkak... Ardoa ez! Ardoa edan dugu ausarki. Ardoa ez da tramankulua.\nBizitzarako prestatu izan gaituzte beti, eta heriotzaren beldurrez bizi izan gara. Horregatik, nahiago izan dugu heriotzarako prestatu, eta beldur guttiagorekin bizi. Hilko al gara agudo gu ere!\n(pertsonaiak kaxatik nabala bat hartu du esku batean; bertzean, farola. Gonbidatuengana hurbildu da.)\nHeriotzarako prestatu, eta lasaiago bizi. Heriotzarako prestatu, eta lasaiago bizi. Lasai... izurik gabe... edo beldur guttiagorekin. Beldurrik gabe bizi? Arriskurik gabe beraz? Emoziorik gabe? (Isilunea) Asperdurak hilko gaitu! Edo ardoak bertzela... baina ardo pixko bat ere ez duzue ekarri! (Isilunea) Trankil egon nabalarengatik. Gazta puskak mozteko baino ez da.\n(Farola itzali du.)


Antiguan ez da kaldererorik izango - Irutxuloko Hitza : Irutxuloko Hitza\nAntiguan ez da kaldererorik izango\nJabi Gomez Antiguako kaldereroen konpartsako zuzendari ohia, eta Mikel Olaizola zuzendari berria. (Argazkia: Foto Miki)\nAurten ez da Iñauteririk izango, eta, haien etorrera iragartzeko beharrik ere ez. Ondorioz, Antiguako kaldereroen konpartsak erabaki du ez ateratzea. “Pena handiz hartutako erabakia izan da. Nik pentsatu nuen zerbait egitea, online behintzat. Baina egoera ikusita, uste dut aproposena hartutako erabakia dela”, adierazi du Mikel Ormazabalek, konpartsako zuzendariak. Iaz, 150 kalderero atera ziren; aurten, berriz, zartaginik ez dute astinduko, eta hartzak luze lo egin beharko du oraindik.


IRINMODO (1307-2018): KALBARIXOKO EDOTA ZUBIKOAKO GURUTZEAK\nEuskal Herri osoan bezala Antzuolan ere, ugariak dira gurutze-bideak, hau da, kale edo auzoetan zehar Jesusen Kalbarioko gurutze-bidea adierazten duten gurutzeak.Ohitura hau oso sartua da kristau sinesmenean, eta Erremu igandeko erremuarekin egindako gurutzeak ateondoetan nahiz soroetan jartzeko ohitura dugu ezagunena agian, ustez, urte berri onaren seinale bezala jartzen dena. Beste hainbeste gertatzen da San Juanetan egiten denarekin, adibidez.\n"Konjuro gurutzeak" ere oso zabalduak ziren garai batean, soroak-eta izurrietatik babestu nahian-edo jartzen zirenak. Beste batzuetan, bide-gurutzeetan ere jartzen ziren.Horra hor, Galartza auzoan, aitz baten gainean kokatuta, Burdingurutz izenekoa. Edota garai batean, Meaka gainean, orain galduta zegoen gurutzea.\nAntiguan daude Zubikoako Gurutzeak\nGuztietatik,agian, ezagunena edo ezagunenak, kalean zehar (Buztinzuritik Antiguara) ikus daitezkeenak dira; garai batean hamalau, baina gaur egun hiruzpalau zutik mantentzen direnak, eta Aste Santu garaian egiten zen Kalbarixoko edo Gurutze-bidearekin lotuta izaten zirenak.\nKALBARIXOAK EDOTA GURUTZE-BIDEA\nEsan bezala, Aste Santuan egiten zen ospakizunarekin lotuak daude gurutze hauek. Hau da, Jaungoikoak gurutzeko bidea hartuta, gurutze bakoitzean Jesusek bizi izandako pasarteak kontatzen ziren, tartean otoitz eginez. Guztira hamabi estazio edo geldiune zituen. Antiguan daude hiru: hamabigarrenaren alboan, hau da, Jaungoikoaren gurutzearekin bukatzen dena, beste bi ere ikus daitezke, "T" itxurarekin, eta hauek Jesusen alboetara jarri ziren lapurrei dagokie.\nGuztietatik, baina, gurutze ederrena, landuena, azken hau da, eta Antigua auzoan ikus daitekeena, aldi berean Zubikoako gurutzeak bezala ere ezagutuak. Garai batean, Antigua ermitako ate aurrean kokatuta bazeuden ere, gaur bidearen beste aldean ikus daitezke. Izan ere, 60. hamarkadan, herriko saihesbidea egin zenean, bide bazterrean egon ziren botata urte asko. Handik, erretiratu eta Bergarako harginola batean egon ziren urte asko, eta 25 bat urte ondoren berreskuratu eta jarri zen ez gaur dagoen tokian, baina bai parean, bideaz beste aldean. Ondoren, parkea egokitu zenean, jarri ziren gurutzeak gaurko tokian.\nGURUTZEAK NON KOKATUAK\nPlazatik Antiguara hartzen badugu bidea, toki gutxik mantentzen dituzte zutik gurutzeak. Izan ere, gurutze asko etxeetako hormetan barruan zeuden, eta etxeak bota ahala desagertuz joan ziren. Zutik mantentzen dira Ariztitarren etxean, horman sartuta, Antigua auzoko hasieran beste bi, eta azkenak Antigua ermitaren parean, bideaz beste aldean.\nHementxe dago,baina, gurutze ederrena, landuena: goi aldean, INRI inskripzioa (latinezko IESVS NAZARENVS REX IVDAEORVM esaldiari aipamen egiten diote, hau euskaraz "Nazareteko Jesus, Juduen Errege").Ondoren, koroi arantzaduna, giltza,porrika, mailuka eta eskailara, tunika, lantza, kainabera, esponja eta soka, koloma, latigoa eta oilarra. Ikur guztiak Jesusek jasandako torturaren objektuak.\nKALBARIXOKO GURUTZEEN ERAIKUNTZA\nXVIII. mendekoak dira gurutze hauek, 1742an hartutako udal erabaki baten ondoren eraiki zirenak. 1742ko otsailaren 13an elkartu ziren udal batzarrean urte hartan herriko alkatea zen Gabriel Iraeta eta Juan Bautista Iñurrigarro, Frantzisko Antonio Zumaeta eta Frantzisko Antonio Azkarate zinegotziak. Hauek erabaki zuten gurutzeen egilea herritarra zen Juan Bautista Arizti izango zela. Baldintza, Ormaiztegin egin berri zituen antzerakoak izan behar zirela.Guztira, hamalu gurutze, 1249 errealen truke. Urte bereko abuztuaren 24rako, herriko Pietate egunerako,bukatuta egon behar ziren, edo gehien irailaren 28rako. Lehengaia, harria, Arabatik, Agurandik?, ekarri zen. Oñatitik, San Juan de Artiatik garraiatu zen harria. Esandako datarako, irailaren 27rako bukatu zituen gurutzeak Juan Bautistak, eta ondoren zutik jarri zituen Bentura Iturralde errementeriak. Uste baino garestiagotxoak irten ziren, hala ere: 1429 erreal.\nGURUTZE HANDIAREN OHITURA\nKalbarixoko gurutze handia, Jesusen heriotz-gurutzea adierazten duena, apaingarriz beteta dagoela adierazi dugu. Apaingarrietako bat oilarra da, oinarrian aurkitzen dena, eta gaur landarez inguraturik ikusten ez dena.Ohiturak dioskunez, oinez motel zebiltzan umeak joaten omen ziren amarekin eta Antiguako ermitako serorarekin gurutze aurrera, eta hiru buelta ematen zioten, buelta bakoitzean amak eta umeak oilarrari mu emanez. Ondoren, ermitan sartuz, kandela bat piztu eta limosnatxo bat ematen zuten.\nHiru argazki esanguratsuak.Ezker aldean, Aste Santuak zirela eta, Antiguako bidean dagoen gurutze-bidearen aurrean otoitz eginez. Eskuma aldean, egun berekoa dena, garai batean non zeuden kokatuta Kalbarixoko gurutzeak ikus daitezke, ezker aldean. Argazki biak 1925ekoak dira.\nBehean, aurrez-aurre, Antiguako ermita, aurrean Kalbarixoko gurutzeak zeuzkala. Argazkia, 1950. ingurukoa.\nIturria: IRINMODO aldizkaria, 1997koa, 9. zenbakia.\nKUTXU 19 abr. 2013 15:42:00\nargazki ederrak eta gai interesgarriak. Asko gustatzen zait zure bloga.


'Denak Pariserat' ekimena aurkeztuko dute Deustun - Uriola.eus\n'Denak Pariserat' ekimena aurkeztuko dute Deustun\nprestaldizkaria 2017-11-28 08:34 Jendartea Deustualdea\nBideo eta solasaldiaren bitartez aurkeztuko dute gaur Deustun, Mullerenean, Bakearen Artisauak eta Foro Sozialak, besteak beste, abenduaren 9an Parisen antolatutako mobilizazioa.\nPlaza Barrian egindako Denak Pariserat ekimenaren aurkezpena | Ikusi handiago | Argazki originala\nBake prozesua indartzeko martxan dagoen Foro Sozialak, Bakearen Artisauak lantaldearekin eta beste eragile batzurekin batera, Denak Pariserat ekimenean parte hartzeko deia zabaldu du. Orain presoak lelopean euskal herritarrak mobilizatzera deitu dituzte abenduaren 9an, Parisen egitekoa den manifestazio handian.\n“Abenduaren 9koa ez da beste manifestazio bat izango, Parisen espetxe politika aldarazi dezakeena baizik”. Izan ere, antolatzaileen esanetan, “guztiz garrantzitsua den ekinbidea da, babestu beharrekoa”. Parisek har ditzakeen erabakiak Madrilen ere eragina izango dutelako.\nBilbotik Parisera joateko bi aukera eskaini dituzte, trena eta autobusa. Ekitaldiko antolatzaileek, ahal den neurrian autobusa hartzeko eskatu dute. Horrela, zailtasun gehiago duten pertsonak trena har dezakete, bertako eseri lekuak mugatuak direlako. Horregatik jendea autobusean joateko proposamena zabaldu dute.\nDenak Pariserat ekimenaren aurkezpena Deustun, Mullerenean (Ramon y Cajal 42) 19:30ean izango da.\nLarunbatean, bizikleta martxa\nArriaga plazatik irtengo da larunbatean, abenduak 2, eguerdian bizikleta martxa, Orain presoak. Denak Pariserat lelopean. Sare herri dinamikak antolatu du Bilboko kale nagusiak zeharkatuko dituen ekimena.


Antzerkia: La habitación de María\nData:2021/12/18 - 2021/12/18\nOharra: Bertan behera geratu da\nIkuskizunaren banatzaileak bidalitako oharra\nGetxoko Kultur Etxearenak ez diren arrazoiak direla eta, bertan behera geratu da abenduaren 18rako Getxoko Muxikebarri zentroan programatutako “La habitación de María” antzezkizuna, Concha Velasco protagonista zuena.\nHorren ordez, egun eta ordu berean, “El Beso” lana eskainiko da, Isabel Ordaz eta Santiago Molerok antzeztuta, eta horretarako sarrerak urriaren 11tik aurrera egongo dira salgai 15 eurotan.\nOhar honekin batera erantsitako komunikatuan azaltzen denez, Pentación Espectáculos lanaren banatzaileak eta aktoreak berak adostu dute, azken horrek hala eskatuta eta ados jarrita, amaitutzat ematea «La habitación de María»ren bira Logroñon aste honetan bertan eginiko emanaldiekin.\nKultur Etxeak aurretik erositako sarrera guztien itzulketa egingo du datorren astelehenean hasita, irailaren 27an. Txartelaz erosi dituztenei laster itzuliko zaie dirua. Eskudiruz zein datafonoz ordaindu dutenak Muxikebarriko txarteldegira edota Romo Kultur Etxera joan beharko dira dirua eskatzeko.


Olatuen indarra neurtu nahian - Zientzia Kaiera\nIrudia: Itsas energia ustiatzeko, garrantzitsua da jakitea zenbateko energia ekarriko duten olatuek hainbat ordu barru.\nItsas energiaren potentziala handia da, adituen iritziz, baina bide luzea egin behar da, oraindik, masiboki ekoizteko. Hala ere, haize-energiarekin alderatuta, adibidez, badu abantaila bat olatuena: errazago iragar daitezke olatu egokiak haize-boladak baino. Horregatik, itsas energia ustiatzeko, prototipo eraginkorrak edukitzea bezain garrantzitsua da hau jakitea: zenbateko energia ekarriko duten olatuek hainbat ordu barru. Datu hori jakinda, uhinek sortutako energia hobeto txerta daiteke elektrizitate-sarean, eta, bide batez, kontsumitzen den energia berriztagarriaren portzentajea handitu.\nItsas energia iragartzeko eredu horietako batzuk garatu ditu UPV/EHUko EOLO taldeak Bizkaiko golkorako, random forests (ausazko basoak) deritzon teknikaz baliatuta. “Machine learning izeneko eremuan azken urteotan garatu den algoritmoetako bat da random forests (RF). Erregresio-zuhaitzak deritzenak ditu oinarri RFk: sarrerako aldagaiak sustrai gisara tratatzen dira, eta irteerakoak, berriz, hosto modura. Horregatik deitzen zaio “zuhaitza” teknika horri. Bada, erregresio-zuhaitzen garapen bat da random foresta, zeinak, zuhaitz bakar baten ordez, asko erabiltzen baititu (normalean, milatik gora), ‘baso’ bat osatuz”, argitu du EOLO taldeko Gabriel Ibarrak.\nIkertzaile horrek dioenez, beste modelo batzuekin alderatuta, fidagarritasun handiagoa dute bere taldeak garatutakoek, hiru eta hamasei ordu bitarteko iragarpenetarako. Neurketa-sail historiko bat dute oinarri EOLO taldearen modeloek, zeinek elkarrekin alderatzen dituzten olatuen unean uneko energia-mailak eta handik ordu batzuetarako izango direnak. Buia bidez egiten dute neurketa: bost dituzte Bizkaiko golkoan; hiru Galiziako kostatik gertu, eta bi itsas zabalean. Espainiako portuen erakundea arduratzen da Galiziako buien mantentze-lanaz, eta britainiar meteorologia-zerbitzua (MetOffice) itsas zabalekoenaz.\nKlima-aldaketa eta olatuak\nGerora begira, bi bide jorratzeko asmoa du EOLOK: batetik, denbora errealean bereganatu nahi ditu WRF (Weather Research and Forecasting) meteorologia-modeloaren datuak, egungo emaitzak hobetzeko lagungarri izango zaizkiolako horrela. Bestetik, etorkizunean sor daitezkeen klima-egoera hipotetikoak aztertzen jarraitu nahi du. Izan ere, klima-aldaketak olatuei ere eragiten die, eta hainbatean behin euskal kostaldea astintzen duten denboraleekin ere badu loturarik. EOLOko kideen iritziz, komeni da jakitea zer bilakaera izango duen itsas energiak datozen hamarkadetan, eta horretan dihardute. Nolanahi dela ere, hasi besterik ez dira egin itsas energia iragartzeko ikerketa-lanak, eta fase operatibora ez dira iritsi, hots, ez dira zuzenean aplikatzen, oraingoz.\n2008an eraiki zen, Portugalen, itsas energia ekoizteko mundu osoko lehenbiziko instalazio operatiboa. Euskal Herrian, berriz, instalazio txiki bat egin zen, Mutrikun, 2011n. OWC teknologiaz funtzionatzen du Mutrikuko zentralak, eta elektrizitate-sarera bidaltzen du ekoizten duen energia. Laster, bestalde, entsegu-plataforma bat eratuko du EVEren BIMEP plataformak (Biscay Marine Energy Platform), olatuen jardun errealean probatzeko prototipoak.\nUPV/EHUko komunikazio bulegoa: Olatuek zenbateko energia ekarriko duten aurreikusteko teknika.\nArgitalpen-data: 2015/09/28 · Atala: Dibulgazioa, EHUko ikerketa\nIctineu Submarins enpresa katalanaren ingeniariek, urperatzeko prest dagoen, munduko lehen itsaspeko pribatua garatu dute hamar urteko lana burutu ondoren. Ictineu […]\nDirua eta zoriontasuna, bikote lausoa – Zientzia Kaiera\n[…] Iturria: UPV/EHUko komunikazio bulegoa: Ekonomiaren hazkundeak eragina du zoriontasun-mailan. […]


Local internet marketing services by Jimmy Williams 444 views\nHow Salespeople Squander Conversati... by nicfallan 1529 views\nVinculture in Ockfen troughout the ... by WineWorkshop 1112 views\nGatsby comic by beatlesbabe74 166 views\nPraeteritumformen by Kunegun 362 views\nCreis中指情报 全国月报（2010年7月） by pho1977 2116 views\n2. IKASLEA: IÑIGO GOENAGA ALBERDI ASIGNATURA: KOMUNIKAZIO MARKETINGA LANDU BEHARREKO GAIA: INTERNETEKO MARKETINGA TALDERA EKARTZEN DUDAN KONTZEPTUA: PERMISSION MKT 2009/2010 IKASTURTEA\n3. ZUZENEKO MKTaren BITARTEKOAK MAILING BUZONEO TELEMARKETING MASS MEDIA MKT INTERAKTIBOA\n4. Marketing Interaktiboa Mexikon 2010. urtean egindako marketing interaktiboko kanpainarik onena izan da hau. American Express izan zen iragarlea eta Ogylvi agentzia. http://www.tuveinticuatrosiete.com.mx/ Planteatu nahi zena zera zen: Jendea erabaki behar zuen zein pertsona zen beretzat oso garrantzitsua; Beti behar izan duzunean hor egon den pertsona nor izan den esatea. Ikusleak hautagaiei botoa eman behar zieten, eta irabazleak sari bat jasoko zuen. Izugarrizko interaktibitatea lortu zuten; esperotakoa baino handiagoa.\n5. Helburua marka eta irabazlea irtendako pertsonalitatea erlazionatzea zen. Binkulu gogorra sortzea lortu zuten eta kanpainaren emaitzak espero baino, askoz hobeagoak izan ziren. Zenbait kasutan %183 gehiago leortu zuten. Bisita kopurua: 215.019 Zenbat historio kontatu ziren: 4.615 Boto kopurua: 35.768 Facebook bidezko app deskargak: 14.452\n6. INTERAKTIBITATE ITZELA http://www.facebook.com/pages/Campana-Mundial-Contra-La-Leteomasis/178997195578 Leteomasisaren aurkako kanpaina mundiala Facebookean egin zen. Interaktibitatea lortzea nahi bazen, lortu egin zuten: 1957 pertsona alde jartzea lortu zuten. Pertsonak beraien artean interaktu egin zuten. Guzti hau sare sozialak bezalako herramintei esker.\n7. SEGMENTAZIO OSOA www. adnstream .com Adnstream enpresa espainolak, internet bidezko telebista pertsonalizatua eskeintzen du. Erabiltzaileek zer ikusi nahi duten erabakitzen dute. Aurrerapen teknologiko honek, internet bidezko publizitatearen segmentazioa errezago eta hobeago bat bilakatzen du. Adibide honekin ikusten dugu, nola internet bidezko publizitatean segmentazioa errezagoa da, eta nola markek benetan interezatzen zaien pertsonei zuzendu nahi duten bakarrik.\n8. PERTSONALIZAZIO AUTOMATIKOA Googlen bilatzen ari garenean, gure perfilari moldatutako eskeintza azaltzen zaigu ordura arte egindako bilaketak kontuan izanda, eskeintza bat edo beste bat agertzen zaigu. Hau da eskeintza pertsonalizatua ematen digute. Hau posiblea da Google Adworks ei esker.\n9. TESTAK ETA NEURKETAK EGITEKO ERRAZTASUNAK Gaur egun, testak eta neurketak egiteko erraztasunak oso handiak dira, izan ere, internetek baliabideak handiagotzen ditu. Encuestafacil.com bezalako webgune batek , internet bidez inkestak erraztasun handiz egitea posible bilakatzen du. Gainera jasotako emaitzak, grafikoki aurkezten dizkizu inolako zalantzarik ez izateko. http:// www.encuestafacil.com /\n10. INTERNETEKO MARKETINAREN ARLOAK PREZIOA http://www.ofertix.com/ Jendeak ezagutzen dituen markak, prezio merkeago batean dago sarean . Produktua dendetan probatzeko aukera du eta Ofertix bezalako web guneetan Merkeago erosten dute, kostu askoz txikiagoak izaten dituztelako. Saltzailearentzat nahiz eroslearentzat onuragarriak dira mota honetako web guneak.\n11. BEZEROARENTZAKO ARRETA ZERBITZUA INTERNETEKO MARKETINAREN ARLOAK (II) http://www.iberia.com/OneToOne/v3/centrosAtencionContacts.do Iberia bezalako konpainia batek, bere web gunean kokatzen du bezeroarentzako arreta zerbitzua. Gaur egun interneten dauden enpresa gehienak bezala, eskeintzen dute. Uneoro kontrolatzen du kontsumitzaileak zer nahi duen eta nola nahi duen. Enpresaren irudia hobeagotzen laguntzen du.\n12. Interneteko Publizitatea TESTUAK: BANNERRAK Kasu honetan, interneteko publizitate mota hau estatikoa dira . Hau da, ez dute mugimendurik . Gutxiago erakartzen dute baina leku estrategikoetan situatuta egon daitezke eta merkeagoak dira.\n13. Interneteko Publizitatea BIDEOAK: BANNER ANIMATUAK (mugimendua duten bannerrak) Bai bideoak eta baita banner animatuak, erakargarriagoak dira hartzailearentzat. Baina aurrean aipatutakoak baino garestiagoak dira.\n14. INTERNETEKO MARKETINGAREN “MOTA BEREZIAK\n15. MKT VIRAL MKT VIRALaren esparruan aukeratutako hau, oso esanguratsua da. -USAko hauteskundeak irabazteko egina -Pertsonai ezagun asko parte hartu zuten -Interneten, egunkarietan, notizietan... bere lekua izan zuen. -Ohiartzuna izugarria izan zan! -Munduan osoan ezaguna http://www.youtube.com/watch?v=Q8boC4tMK_g\n16. MKT VIRAL (II)  http://www.youtube.com/watch?v=o2JPmQ7iwU8 -Abeslariak berak zintzilikatu zuen bideoa -”Udako abestia” bilakatu zen -Medio ezberdinetan ere irten zen -200.000 ikustaldi baino gehiago izan ditu Video Viral hau denontzat hurbilagoa da. Espainia mailan oso ezaguna.\n17. Permission MKT

E-marketingean erabilitako terminoa da.

Interneteko eboluzioari esker, erabiltzaileek

publizitatea jaso ahal izateko

aurretik baimena eman behar duen marketing mota.

\n18. SETH GODIN-EK GARATUTAKO TERMINOA DA… “ Erabiltzailearen baimena izan behar dugu email komertziala bialdu aurretik. Bestela nahiz eta produktua bikaina izan, spam bezala tratatu dezake gure mezua; konfiantza galera dakarrena. ” http://sethgodin.typepad.com/\n19. PERMISSION MKT VS INTRUSSION MKT Eroslea da erregea . Gaur egungo saturazioa dela eta erosleek kasu gutxiago egiten diote publizitateari. Beraz bide berriak bilatzen ari dira. Erangikorrenen artean Baimena (opt-in) eskatzen dutenak dira, izan ere publizitate intrusiboaren aurrean honek erosleari zein informazio onartzeko eta zein baztertzeko indarra ematen dio.\n20. JARRAITU BEHARREKO URRATSAK: 1- kontsumitzaileari zeozer eskeini trukean: informazioa, suskripzioa, deskontuak... 2- behin bere arreta duzula, denborarekin erakutsi eiezaiozuz zure produktu eta zerbitzuak. 3- Noizean behin eroslearen arreta zihurtatzeko pizgarriren bat eskeini eiezaiozu 4- konfiantza maila altuagoa duzunean, errentabilitate handiagoa ateratzeko eroslearen jarrera aldatzen saiatu 5- Pizgarri gehiago eskeini bere baimena gero eta altuagoa izan dadin\n21. AFILIAZIO MKT Inbertsio handiak ekiditzen lortzen da. Afilizazio marketing kontratuak, enpresa eta web leku baten bidez honako ezaugarrietan oinarritzen da: -Clik -Salmenta -Bidalpen Afiliazio Marketinga emaitzetan oinarritzen den teknika da. Izan ere, iragarleak web gune batekin akordio batera heltzen da bere marka igortzeko eta emaitzen arabera ordainduko dio.\n22. S.E.O (Search Engine Optimization)  http://anersolutions.com/index.php/marketing-online/posicionamiento-web.html S.E.M (Search Engine Marketing)  eta Aner Solution bezalako enpresak S.E.O eta S.E.M teknikekin lan egiten duen webgunea da. Beste enpresa batzuek dituzten arazoak, analizatu eta egoea hobeago bat lortzen laguntzen die, teknika hauen bitartea.\n23.

Wengune honen helburua honako hauxe da:

Trafikoa haunditzea

.Konpetentziari aurrea hartzea

Interneten errezago nabarmentzea

Horretarako burutzen duten lana 5 fasetan banatzen dute:

Web gunearen analisia

Optimizazioa

Bilatzaileetan erregistroa eta alta ematea

Posizionatzea

Hiper-esteken trukaketa

\n24. ARTIKULUA "Es el privilegio (no el derecho) de entregar anticipadamente, comunicación relevantes y personalizados a clientes que realmente quieren recibir esa comunicación" Seth Godin. Artikulua horrela hastea pentsatu dut, izan ere , Permission marketing terminoa ulertarazten asko laguntzen duen esaldia da hau. Gainera, terminoa asmatu zuen persona esandakoa da. Esaldi honen muinean arakatzen baldin badugu, gaur eguneko egoera publizitarioa zein den argi ikusten dugu, saturazioa alegia. Begiratzen dugun tokira begiratzen dugula ere, zihurrenik iragarki publizitario batekin egingo dugu topo. Dagoeneko hartzaileak kantsatuta daude eguneko 24 orduetan, asteko zazpi egunetan eta urteko 365 egunetan jaso nahi ez duten publizitatea jaotzeaz. Publizitateaz naskatzen hasiak daude; begi txarrez ikusten hasiak dira. Eta hortxe hain zuzen ere, dago publizitatearen etorkizuna. Hartzailearen jarrera publizitatearekiko da buruhauste handienak sortzen dituena, edo horrela beharko luke. Izan ere, bide batetik joan beharko lukeen bitartean, beste bidetik bideratzen hasia da. Hai haundia da saturazioa non, jadanik hartzaileen begiak publizitatea jasotzeaz ohitu egin diren, izan beharko lukeen eraginkortasuna galduz.\n25. ARTIKULUAREN JARRAIPENA Imajina dezagun pertsona batek futbola ez duela gogoko, eta egun batean telebistan interesatzen zaion programa bat ikusten ari dela eta bat-batean futbol partida bat jartzen diotela. Imajina dezagun hurrengo egunean, e-maila begiratzerakoan futbolari buruzko 7 mezu jasotzen dituela. Eta horrela urteko 365 egunak, eguneko 24 orduak; nolako iritzia izango luke futbolaren inguruan? Ba berdina gertatzen da publizitatearekin. Horregatik hain zuzen ere, sortu izan zen marketing mota hau. Izan ere, marketing mota honetan hartzaileak onespena (opt-in) edo baztertzea (opt-out) ematen dio publizitatea jasotzeari. Hortaz, mentalitatea zeharo ezberdina izango da. Estrategia honetan hartzailea da erregea. Eta komunikazio erlazio honetan boterea bera duela sentiarazten badiogu, emaitzak askoz baliagarriagoak izango zaizkigu. Helburua, hartzailearekin harreman luze bat eraikitzea da, baimena eman ondoren, berak informazioa emango digu eta guk trukean berarentzat onura bat dena emango diogu. Horrela alde bietatik onura bat jasotzen dugu eta harreman luze bat eraikitzen da. Prosezu hau gardena eta konfidantzazkoa izan behar du. Beraz, behin harremana eraikita eta hartzaile-komunikatzaile arteko harremana gaur egungo testuinguru batean kokatuta, pribilegiozkoa bezala sailkatu daiteke harremana. Izan ere, jarrera zeharo ezberdina izango da eta zihurrenik hainbeste kostatzen duten emaitzak eraginkorragoak izango dira. Beraz, nire ustez eraginkorrak izan nahi baldin badugu, hartzailearen ongizatean pentsatzen hasi behar gara eta bide horretik joanda emaitzak agertuko dira. Beraz, permission marketingari etorkizun esperantzagarria iragartzen diot.\n26. LANA ULERTZEKO ERABILGARRIA DEN BIBLIOGRAFIA http://www.baquia.com/com/legacy/13625.html http://www.es.masterbase.com/solucion/marketing_permiso.asp http://anersolutions.com/index.php/marketing-online/posicionamiento-web.html http://www.tuveinticuatrosiete.com.mx/ http://www.facebook.com/pages/Campana-Mundial-Contra-La-Leteomasis/178997195578 www. adnstream .com http://www.ofertix.com/ http://www.iberia.com/OneToOne/v3/centrosAtencionContacts.do http://www.youtube.com/watch?v=Q8boC4tMK_g http://www.youtube.com/watch?v=o2JPmQ7iwU8 http://sethgodin.typepad.com/ http://www.onlinemarketinglatam.com/profiles/blogs/las-mejores-campanas-de\nHow Salespeople Squander Conversations With Senior Level Customers\nVinculture in Ockfen troughout the Year - From Vine to Wine


Jaurlaritzaren erabaki harrigarriak ikusentzunezkoen arloan • ZUZEU\nJaurlaritzaren erabaki harrigarriak ikusentzunezkoen arloan\nErabakia eta inbertsioa\nSPRI beraren webak ere ekarri zuen albistea. Bere Arrisku Kapitalaren Kudeaketarako Sozietatea erabili du horretarako Jaurlaritzak, bera izan baita 3’5 milioi euroak jarri dituena, diru horren bitartez ERPIN 360º enpresa berriaren %9’94 eskuratzeko. Gainerakoaren jabe VERTICE 360º sozietatea da eta Notro TV adarraren bidez kudeatuko du.\nSPRIren agirian esaten denez, “operazio hau Euskadiko ikus-entzunezkoen sektorea dinamizatzeko proiektu baten gezi-punta da. Operazioak hainbat helburu nagusi dauzka, hala nola, erreferente bat sortzea Euskadiko ikus-entzunezkoen sektorea garatzeko eta dinamizatzeko. Horretarako, Vértice 360º taldearen esperientzia eta ezarpena aprobetxatuko dira, presente baitago ikus-entzunezkoen balio-katearen maila guztietan”.\nJosé María Irisarri Vértice 360º Taldeko presidentearen esanetan, “Euskadiko merkatuak hazkunde aurreikuspen oso erakargarriak dauzka epe ertain eta luzera. Gure konpainiarentzat arrakasta ez ezik, aukera ere bada ikus-entzunezkoen sektoreari gure esperientzia eskaintzea, Euskadiko jarduera ekonomikoaren dinamizatzaile handienetako bat bilakatu dadin”.\nHau guztia irakurrita ulertu behar da Eusko Jaurlaritzak erabaki estrategikoa hartu duela ERPIN enpresaren ia ehuneko hamarraren jabe egiterakoan. Ikusentzunezkoen euskal sektoreri bultzada eman nahi diola.\nZergatik orduan haserre telebista euskal ekoizleak? Itxura batean, esaten dena egia baldin bada, pozik behar lukete sektorearen motore izan nahi duen konpainiaren etorrerarekin. Baina ez dirudi horrela hartu dutenik, alderantziz baino.\nAlde batetik, mesfidantza handia dago. Jaurlaritzaren duela urtebeteko aldaketak ekarritako gauzarik nabariena eta azkarrenetakoa EITBren agintaritzako aldaketak izan ziren, eta zuzendaritza berri honek behin baino gehiagotan lotu izan du orain dagoen ekoizpen etxeen sarea Alderdi Jeltzalearekin. Pentsa liteke, beraz, egoera hori hankazgoratzeko estrategia izan litekeela hau guztiau. Alegia, PSEk bere inguruko enpresei eman nahi diela ikusentzunezkoen sektorearen etekina, antolaketa berri bat ezarriz eta Madrilgo enpresak hurbilduz. Izan ere…\n…zeintzuk dira Vertice 360º osatzen duten enpresak?\nTelson, Videoreport, Apuntolapospo, Vértice Cine, Telespan, Notro TV, CIN.TV eta Vértice Live dira, besteak beste sozietatea osatzen dutenak. Gainera Vértice 360º sozietatea, burtsan dago 2007tik.\nBaina ez hori bakarrik. Hara zertan egiten duen lan sozietate honek:\n“Vértice 360º es un grupo audiovisual especializado en la producción y postproducción de contenidos para cine y televisión, la prestación integral de servicios técnicos y equipamiento para la producción audiovisual y publicitaria, la transmisión de canales y la generación de eventos comerciales y de espectáculos en vivo.”\nEuskal Herriko ekoizpen etxeek ez al dute horrexetan lan egiten, zine-telebistako edukien produkzio eta posprodukzioan, publizitate eta ikusentzunezkoak burutzeko bide teknikoen eskaintzen, zuzeneko ikuskizunak antolatzen?\nNola ez da konpetentzia bezala ikusia izango gauza bera egitetik bizi den konpainia bat?\nKiribilak baditu, ordea, koska gehiago ere.\nDeia egunkariak ere aipatu zuen Carmen Basagoiti, Antonio Basagoiti PPko buruzagiaren arreba, administrazio kontseilura iristeak ere ukan zezakeela zerikusirik, nahiz eta gerora jakin den, Antonio Basagoiti berak ere eskatu dituela inbertsio honen arraoiak.\nJose A. del Moral-ek ere aitortzen zuen bere harridura otsailaren 25ean eta herenegun El Economistak ematen zituen Vertice 360º sozietatearen iazko zifrak, ezin okerragoak diruditenak:\n“El grupo audiovisual Vértice 360, responsable de producciones para televisión como la serie de Antena 3 “Doctor Mateo”, registró en 2009 un resultado neto negativo de 18,3 millones de euros, frente a los 581.000 euros de beneficios de 2008. Según las cuentas que ha presentado la compañía a la CNMV, su deuda ha crecido un 11,2% en el último ejercicio, de 43,0 millones a 47,8 en 2009.”\nEl Paisek ere antzeko galerak argitaratu ditu. Ez da, ba, oso erraz ulertzen hainbesteko galerak dituen enpresa bateko bazkide egitea Jaurlaritza bera, eta, gainera, dinamizatu nahi duen sektore industrialaren beraren kontrara.\nGaiztoak izaten jarrita.\nEsaten da Zamudion oraingoz telefono kaxkar bat baizik ez dagoela. Bestelako ezer ez dagoela han oraindik.\nEsaten da EIKEN, euskal ekoizleen clusterrean ez dela giro.\nEsaten da EITBko zuzendariek eurek ere ez zekitela honen guztiaren berri.\nEsaten da Bernabe Unda, Industria Sailburuak, izerdi apur bat bota beharko duela sektoreak hau guztia begi onez ikus dezan.\nEsaten da begi guztiak ukango dituela ERPIN 360º delakoak bere lepo gainean.\neitb, ekoizpenak, Erpin, SPRI, Vertice\nIPARRALDEA XXI bideoa\n"I´m not There": Artista kaotikoari, film kaotikoa\nZer duzu buruan “Jaurlaritzaren erabaki harrigarriak ikusentzunezkoen arloan”-ri buruz\nZuZeu 2010-03-05 10:27\nEIKEN, Ekoizleen klusterrak, janirarazpen bat egin du gai honen inguruan:\n“Euskal Herriko Arrisku Kapitalaren Kudeaketarako Elkarteak Madrilgo Vértice 360º enpresan 3,5\nmilioi euro inbertitzeko asmoak zalantzak sortu ditu Euskadiko ikus-entzunezkoen zenbait\nsektoretan, eta horri dagokionez, EIKEN – Euskadiko Ikus-entzunezkoen Klusterrak honako\nhau adierazi nahi du:\n– EIKENek, 43 euskal enpresek osatutako ikus-entzunezkoen klusterrak, Euskadiko ikus-\nentzunezkoen sektorean sortutako kezka ulertzen du eta bere egiten du, eta gai horren gaineko\nahalik eta informazio zehatzena eskuratzeko lan egiteko konpromisoa hartuko du. EIKENeko\nZuzendaritza Batzordeak beharrezko kudeaketa eta bilera guztiak egingo ditu bazkideak eta, oro\nhar, sektorea jakinaren gainean egon daitezen –esaterako, atzo, martxoaren 3a, Industria Saileko\narduradunekin bildu zen–.\n– EIKENen ustez, Euskadiko ikus-entzunezkoen sektoreak inbertsio publiko handia eta jarraitua\nbehar du, herrialdean aberastasuna eta enplegua sortzen dituen industria estrategikoa baita.\nHala bada, ez du uste Vértice 360º enpresan egindako inbertsio publikoa sektore osoarekin\nzerikusirik ez duen gertaera isolatu bat izan daitekeenik; aitzitik, esku-hartze horrekin batera\nEuskadiko industriaren aldeko beste neurri instituzional batzuk ere egin behar direla edo egin\ndaitezkeela uste du.\n– EIKENek esku-hartze publiko mota horiek Euskadiko ikus-entzunezkoen sektore osoaren\ngaitasuna hobetzea eta indartzea nahi du, eta, honako hau eskatzen dio euskal administrazioari:\noraingo honetan egin duen bezalaxe, Euskadiko ikus-entzunezkoen enpresetan edo Klusterrean\nbertan sortutako ekimenak babesten jarrai dezala.\n– EIKEN prest dago Industria Sailarekin edozein eremutan lankidetzan aritzeko, baita sektorearen\netorkizun industriala bermatuko duen ikus-entzunezkoen negozio eredu berria ezartzearen alde lan egiteko ere.\n– Azkenik, EIKENek euskal administrazioari proposatu nahi dio euskal erakunde publikoek ikus-\nentzunezkoen sektorearekin duten konpromisoa finkatuko duen epe luzerako estrategia gara\ndezala, esku-hartze hori abiapuntu hartuta”.


XXII. Enpresa Ekimen Berrien Sariketak baditu irabazleak - GOIEKI · Goierriko Garapen Agentzia ·\nXXII. Enpresa Ekimen Berrien Sariketak baditu irabazleak\nAzken eguneratzea: 29 Urtarrila 2020\nAurtengo lehiaketa, gainera berrikuntzekin etorri da, kategoria berri bat sortu delako eta beste ekintzaile mota bati lehiaketan parte hartzeko aukera zabaldu zaiolako.\nHona hemen XXII. Ekitaldi honetan kontutan hartu diren 3 kategoriak:\nEnpresa Ekimen Berriko Proiektu onena. Sustatzailearen irudia bultzatu eta bailaran lana eta aberastasuna sortzea, proiektu berritzaile, sendo eta bideragarri baten bitartez.\nEnpresan Buruturiko Proiektu berritzaile onena. Eskualdeko enpresa txiki eta ertainetako produktu, prozesu, merkatu, antolakuntzan, etab. berrikuntza sustatu.\nEkintzailetzaren bitartez gizarte inklusio proiektu onena. Lan munduan txertatzeko zailtasunak eta gizarte bazterkeria arriskuan dauden pertsonen ahaleginak balioztatu eta ekintzailetzaren bitartez lan munduan txertatzeko bultzakada eman.\nEzin ditugu aipatu gabe utzi urtez-urte ekitaldi hau aurrera eramaten laguntzen diguten enpresa eta erakundeak, hona hemen Enpresa Ekimen Berrien XXII.Sariketako laguntzaileak: ALUMINOX, ARRI, CEG INNOVA, DOILAN-TEGIA, EDERFIL, EZARRI, GARABI, GOILASER, GUERRA HNOS., MODUBE, PRODEMA, TALLERES JASO, IRIZAR, AMPO, ORKLI, GOILAN, HINE, NIPPON GASES, ARCELORMITTAL OLABERRIA, GOIERRI BEHEKO INDUSTRIALDEA, TACTICCO, GOIERRIKO HITZA eta GOIERRI IRRATI TELEBISTA.\nXXII.aldiz ospatu den ekitaldi honetan, guztira 8 proiektu aurkeztu dira, 5 lehenengo kategorian, batez ere bigarrenean eta 3 hirugarrenean, eta saridunak beraz, honako hauek izan dira:\nSaria: 6.000€ eta Goiekiko enpresa gunean 6 urtez kokatzeko aukera. DATAOLA-rentzat izan da\nSaria: 2.000€ INAKAT enpresarentzat izan da.\nEnpresa Ekimen Berriko proiektu onenaren lehenengo saria DATAOLA proiektuarentzat izan da. Enpresa berri honen sustatzailea JON ARAMENDIA da. DATAOLA enpresaren helburua sustatzaileak urteetan lortu duen esperientzia profesionalean oinarrituz elektronika eta komunikazio arloko neurri ertaineko enpresa bat sortzea izan da, ezagutza honen bidez bezeroen produktu edo prozesuak hobetu asmoz.\nEnpresan buruturiko proiektu berritzaile onenaren saria aurtengo honetan parte hartzailerik gabe geratu da. Goierri eskualdeko enpresa industrialei zuzenduta dagoen kategoria honetan ez du inorrek parte hartu, honenbestez, sariturik ere ez dago.\nEkintzailetzaren bitartez gizarte inklusio proiektu onenaren saria berriz, sortu berri den INAKAT enpresarentzat izan da, jantziak konpontzeko, moldatzeko eta pertsonalizatzeko tailerra sortu duen jatorri errumaniarreko CRISTINA PALITArentzat\nAzkenik, XXII. Ekitaldi honetan duela 6 urtetik martxan jarraitzen zen kategoriarekin jarraitzen da, orduan esperientzi pilotua zena gaur egun urtero aurrera eramaten den ekintza bat bihurtu da. Goierri Eskolako Administrazio eta Finantzatako Goi Mailako Zikloan kultura ekintzailea sustatzeko asmoz, 2018-2019 ikasturte honetan ikasleak eta enpresak harremanetan jarri ditugu beste behin, enpresak planteatu duten behar zehatz baten inguruan bideragarritasun plan bat lantzeko asmoz. Guztira 5 proiektu landu dira eta proiektu honetan kolaboratzaile gisa Goierri Eskola, Lortek eta Goieki izan dira. Beraz, azken kategori honek ekintzailetza proiektu garapen onena sarituko du, kasu honetan saria EROSKI CITYren proiektua landu duen taldearentzat izan da. Talde honek bere proiektuan zehar egin behar izan duena Aia-ko herriko jendearen kontsumo ohiturak eta tendentziak aztertu eta bertako kontsumoa nola sustatu pentsatzea izan da.\nAmaitzeko, urtero bezala Enpresa Ekiemen Berrien XXII. Sariketako Sari banaketa ospatu da. Ekitaldi hau Beasaingo Igartza Jauregian ospatu da eta GH Cranes&Components enpresako kideak etorri zaizkigu euren enpresaren esperientziak kontatzera.


Pizzak, Italiako zapore biribila mahai gainean | Revista - Part 4\nErosketa gida: pizzak : Zein aukeratu?\nElikagai bat aukeratzeko orduan, norberaren zaletasunak agintzen du, batez ere ohiz kanpoko elikagaia denean. Hala ere, pizza bat edo bestea aukeratu aurretik, nutrizioaren ikuspegitik aztertu behar dugun gauzetako bat da ez dezala eduki gurinik, margarinarik, animalia jatorriko gantzik edo gantz hidrogenaturik. Zenbat gatz duen ere aztertu behar da: ez du eduki behar 1,25 gramo baino gehiago 100 gramo bakoitzeko, eta adi begiratu behar dugu irina osokoa den edo ez. Osoko irinak, izan ere, baditu abantaila batzuk: irin zuriak halako bi izaten du zuntz dietetikoa, eta nutrizio arloko erakunde guztiek horrexegatik gomendatzen dute hori erabiltzea ahal den guztietan. Hona hemen nutrizioaren ikuspegitik kontuan hartu beharreko zenbait gomendio pizza bat hautatzeko orduan, norberaren zaletasunak alde batera utzita.\nAztertu ditugun pizzetako bat ere ez zaigu iruditzen “gomendagarria”, gantz saturatu eta gatz asko dituzte eta. Nolanahi ere, errazioa txikia bada eta noizean behin jaten bada (hilabetean gutxi batzuetan), ez da izango arazorik. Ez da ahaztu behar, ordea, haurraren gainerako elikadurak dieta osasungarri bati jarraitu behar diola. Pizza etxean egiten badugu osoko irinarekin, gatz gutxirekin eta gaztarik eta hestebeterik gabe (edo oso gutxirekin), mesede baino ez.\nDiabetesa duten pertsonek arrisku handiagoa dute bihotz-hodietako gaixotasun bat izateko gainerako herritarrek baino. Horrela, nahiz eta pizzek azukre gutxi izan, ez da zuhurra aztertu ditugun pizzetako bakar bat ere gomendatzea diabetesa duten pertsonei, gantz saturatu eta gatz ugari daukatelako. Haurrekin gertatzen den bezala, egokiena pizza etxean egitea da, osoko irinarekin, oliba olioarekin eta gatz iododun pittin batekin. Pizza betetzeko, berriz, sasoiko berdurak eta olio sorta bat jartzea komeni da.\nGazta maite ez dutenentzat.\nZaila da merkatuan gaztarik gabeko pizzak aurkitzea. Eta labean sartu aurretik pizzari gazta kentzen saiatzen bagara, gaztarekin batera eramango ditugu gainerako osagaiak (hori eginez gero, aukera ona litzateke barazki moztu berriak jartzeko). Onena, kasu horretan, osagairik gabe merkaturatzen diren pizza oreak edo oinarriak erostea da. Horrek aukera emango digu guk nahi bezala ontzeko eta hornitzeko.\nPertsona obolaktobegetarianoentzat (esnekiak eta arrautzak hartzen dituztenak) ez da zaila pizza gustagarriak aurkitzea, horietako askok landare jatorriko osagaiak eta gazta mota batzuk baino ez baitituzte izaten. Askoz zailagoa da beganoentzako pizzak aurkitzea (esnekirik eta arrautzarik hartzen ez duten begetarianoak), non eta ez den erosten dietetikako denda espezializatuetan. Beharrezkoa da, nolanahi ere, etiketa ongi aztertzea (osagai guztiek agertu behar dute nahitaez).\nTomatea atsegin ez zaienentzat.\nTomatea daraman pizza, gaur egun ezagutzen dugun bezala, europarrak Amerikara iritsi izanari zor zaio. Tomatea eta orea konbinatzeak arrakasta handia izan du, eta egun oso zaila da osagai hori ez daramaten pizzak aurkitzea. Figazza direlakoek ez dute tomaterik izaten, tipula eta oreganoa baino ez, baina horiek errazago aurkitzen dira pizza eskuz egiten duten pizzeria batean supermerkatu batean baino. Elikadura arloko industriak eskaintzen dizkigun aukeren artean, tomatea maite ez dutenek carbonara pizza bat aukeratu dezakete, bexamela duena tomate saltsaren ordez.\nGauza berriak probatu nahi dituztenentzat.\n“Abenturazale gastronomikoak” zorioneko daude, berrikuntzaren aldeko joera nabari baita bazterretan. Pizza batzuek zapore gazi-gezak dituzte, minak, curry saltsak edo barbakoa erakoak. Baina, horretaz gain, fusio bitxiak ere dasta ditzakete, burger pizza delakoa adibidez (izenak dioen bezala, hanburger itxurako pizza bat da). Merkatuan dauden aukerek asetzen ez bagaituzte, onena da norberak erostea pizza oinarri bat eta etxean prestatzea gehien maite dituen osagaiekin.\nPrestatuta saltzen diren pizzek badituzte abantaila batzuk. Oso erraz egiten dira, era askotakoak daude eta, gainera, merkeak dira. Bakarra ere ez dabil 5 euroen gainetik. Formatu ugaritasuna (gero eta handiagoa da) eta zapore aniztasuna ia edonor gustura uzteko modukoa da, eta berotu eta jateko prest etortzeak lagundu egiten du (asko, gainera) bazkari edo afari bat aurrera ateratzen denbora edo diru gutxiren truk.\nDena den, ez da komeni eguneroko irtenbidea hori izatea. Nutrizioaren ikuspegitik zer-nolako ezaugarriak dituzten ikusita, bistan da noizbehinka eta neurrian hartzeko elikagaia dela, baina adituen gomendioei jarraituz gero (noizean behin erraziotxo bat -160 gramo- hartzea), zaila izango da pizza bat garesti ateratzea, dirutan bezala osasunean ere. Pizza bat edo bestea aukeratzeko orduan, prezioa baino erabakigarriagoa izaten da gure familiari zer zapore eta zer neurritako pizza egokitzen zaion. Horrek azaltzen du, besteak beste, batzuek eta besteek prezioan duten aldea zergatik ez den hain adierazgarria.\nOro har, komeni izaten da hau gogoan hartzea:\nPizza izoztuak garestiagoak dira besteak baino (hoztuta saltzen direnak). Batzuek diote kontserbazio kostuengatik dela eta beste batzuek, berriz, produktuaren kalitateagatik, testura eta zaporea hobeto lortuta omen dituztelako. Bategatik izan edo besteagatik, kontua da pizza izoztuak garestiagoak direla, markak gorabehera. Batez beste, pizza izoztuaren kilo batek 9 euro balio du.\nDr. Oetker, Buittoni, Aserceli… Pizza izoztuen prezioa ez da askorik aldatzen marka batetik bestera. Osagai jakin batzuek eragiten dituzte prezioan dauden alde txiki horiek (gazta gehiago izateak), eta pizzaren neurriak ere bai: batzuk 310 gramokoak dira eta besteak 390 gramokoak.\nHoztuta saltzen diren pizzak merkeagoak dira. Badira pizza izoztuek adina balio dutenak ere, adibidez Campofrío etxeko Tratorissima delakoa (kiloak 9 euro baino gehiago), baina salbuespentzat hartzekoa da hori. Hoztuta datorren pizzaren kilo batek, batez beste, 6,50 euro balio du.\nPizza horietan, sei eta zapi euro artean ibili ohi da kiloa, baina beti ez da erraz antzematen alde hori, neurriak -edo pisua, hobeto esan- aldatu egiten delako aukera batzuetatik besteetara. Hori dela eta, garrantzitsua da prestatuta datozen pizzen pisuari erreparatzea. Oro har, handienak (Palacios etxeko Maxi pizza, esaterako, 580 gramokoa) merkeagoak dira formatu txikikoak baino, adibidez zatika saltzen direnak baino, triangelu itxuran (Fuentetaja, 210 gramokoa), edo Buittoniren edo Eroskiren mini pizzak baino, zeinak mokadu bakarreko neurrian baitatoz eta aperitibo gisa hartzeko prestatuta, eta ez otordu bat egiteko.\nDatu horiek kontuan hartzeaz gain, elikagai bat erosteko orduan aurrezteko modu bat izaten da zenbat behar izango den kalkulatzea. Pizzari dagokionez, 160 gramoko zatia da errazio gomendatua, eta, hortaz, etxean dagoen kide kopuruarentzat ongien datozen formatuak bilatuko ditugu. Dirua aurrezteko, eta osasuna zaintzeko ere bai, hobe da pizzaren aurretik entsalada bat ateratzea, sasoiko begetal batzuk jartzea pizza laguntzeko eta fruta freskoa postrerako, eta ez pizza neurriz kanpo jatea eta gainerako elikagai guztiak bazterrean uztea.\nEra berean, etxera iritsita, gogoan hartu behar da aurrez prestatuta datozen pizzak labean egin behar direla, eta horrek ere baduela bere kostua. Azkar egiten dira (aski dira 20 minutu), baina labea berotzen jarri behar izaten da aurrez. Horregatik, pizza egiteko garaian, garrantzitsua da beste elikagai batzuk prestatzeko ere erabiltzea labea, adibidez hurrengo egunerako zerbait prestatzeko, edo gaztaina batzuk erretzeko labea bero dagoen bitartean.


Musuko higieniko berrerabilgarria 2577\nMaskara higieniko berrerabilgarria. Geruza bikoitzeko kotoi eta poliesterrez egina, aurrez aurreko jostura ergonomikoarekin doikuntza eroso baterako eta ehun hipoalergenikoko belarrietarako zinta elastiko erosoekin, OEKO-TEX ziurtagiriarekin, I. motakoa.\nBakterioen iragazketaren eraginkortasuna: > % 90.\nOso erresistentea, 25 garbitzera arte.\nKanpoaldea: % 50 kotoia/% 50 poliesterra. Barnealdea: % 100 Poliéster


Neskak borrokalari, mutilek amore ematen dute bisitari bezala | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » Neskak borrokalari, mutilek amore ematen dute bisitari bezala\nNeskak borrokalari, mutilek amore ematen dute bisitari bezala\nZubia izaten ari den asteburu honetan, Feb taldeek bisitari gisa jokatzen zuten euren jardunaldia -Santurtzi eta Bidaideak BSR salbu-. Balantzea nesken alde izan da positiboa bakarrik: gernikak IDK Gipuzkoaren aurka lortu zuen garaipena eta GDKO Ibaizabalek Badajozen, kolidergoan jarraitzeko.\nBilbao Basket-ek 79-71 galdu zuen Fuenlabradaren kontra, batik bat oker jokatutako hirugarren laurdenagatik. Hala ere, 71ra berdinduta iritsi ziren azkeneko minutura, baina Popovicen jaurtiketa libreak erabakigarriak suertatu ziren.\nIDK Gipuzkoak 57 Gernika Bizkaiak 62. Denboraldiko zazpigarren garaipena gernikarrena, eta bizirik segitzen dute Erregina kopan sartzeko. Derby bati eskatzen zaizkion gozagarri guztiak izan zituen honek: borroka, emozioa, berdintasuna eta giro ederra, -ehun jarraitzaile baino gehiago hurbildu ziren partida ikustera-.\n81-58ko porrota jaso zuen Ametx Zornotzak Clínicas Rincónen aurka bestalde. Gabezia nabarmen eta defentsan ondo aritu barik ibili ziren zornotzarrak, eta are gehiago ez zuten saskiarekin asmatzen. Elkarren ondoko lau partida daramatzate garaitu gabe Garitaonandiaren jokalariek.\nGDKO Ibaizabalek, bere aldetik, 56-72 irabazi zuen Badajozen aurka eta honekin bederatzigarren garaipena. Faborito gisa zuten iragarpena baieztatuz, berehala nabaritu zen ezberdintasuna jokoan eta markagailua. Roundtree izan zen jokalaririk deigarriena, 35eko balorazioa eskuratuz.\nEuskadiko Junior Txapelketa: Bizkaiak bere lana egin du Arabari irabazi ondoren (66-54) eta Gipuzkoa irabaziz gero, txapeldun Hurrengo sarrera :


VIVEbioTECH-ek bektore biralak ekoizteko gunea abiarazi du - SPRI\nVIVEbioTECH-ek bektore biralak ekoizteko gunea abiarazi du\nBektore biralak gaixotasun arraroen aurkako terapietan erabiliko dira\nInbiomed Fundazioak Donostian duen VIVEbioTECH spin-off bioteknologikoak gaixotasun arraroen aurkako terapietan erabiliko diren bektore biralak ekoizteko gela zuria abiarazi du.\nVIVEbioTECH-en gunea, Estatu espainiarrean dagoen era horretako lehena, biorreaktorez hornitutako 90 metro koadroko gela zuria da. Horrez gain, konpainiak zazpi lanpostu dituen 210 metroko koadroko laborategia.\nGaixotasun arraro gehienak jatorri genikokoak dira, eta 3 mila pertsonak baino gehiagok pairatzen dituzte Estatuan. Gaixotasun hauek, gene jakin baten behar ez bezalako funtzionamenduak eragindakoak dira, eta horien tratamenduan erabiltzen diren tekniken bitartez, kaltetutako genea gene osasuntsu batez ordezkatzen da. Teknika honetan, bektore biralak erabiltzen dira genea zelularen barrualderaino eramateko.\nEnpresa gipuzkoarrak Parkinson eta minbizia bezalako gaitzetarako bektore biralak ere ekoizten ditu.\nBektore biralak baldintza berezietan sortzen dira, terapia klinikoko saiakuntzetan pazienteei aplikatu ahal izateko.


Udal Hautetsien ekitaldia 2012 1 16 | etxarri2012\n← 2012/01/12: herri batzarra\nEtxarriko ihauteriak 2012 →\nUdal Hautetsien ekitaldia 2012 1 16\nurtarrila 15, 2012 atalean etxarri2012 -k publikatua\n“Eguerdion eta eskerrik asko hona etorri zareten guztioi!!! Duela 35 urte hemen egon zirenek oso egun hotza izan zela gogoratzen dute. Gaur bezalakoa. Eta diote zerua grisa zegoela, eta kaleak ere bai, gris-grisak. Gaur, zorionez, zerua urdin dugu, eta kaleak kolorez eta alaitasunez beteak.\nIragana eta etorkizuna lotu nahi izan ditugu gaurko ekitaldi honekin. Iragana, herri baten historian beharrezkoa delako atzera begiratzea aurrera egiteko, eta etorkizuna, guk nahi bezala marraztu nahi dugulako gure herriaren geroa. Urtarrilaren 16an, bihar, beraz, 35 urte beteko dira Transizio garaiko Alkateen mugimenduak Etxarri Aranatzen herri honen aldarrikapenak Euskal Herri osora zabaldu zituenetik.”\nHorrela eman zaio hasera duela 35 urte galerazi eta aurten galerazten saiatu diren ekitaldiari. Hurrengo egunetan ekitaldiko argazkiak jarriko ditugu.\nArgazki honetan duela 35 urte ikurriña josi zuten Juli Larraza eta Pakita Arratibel jostunak, orduan ikurriña jarri zuen Jose Miguel Arbizu zinegotzia eta oraingo zinegotzi den Edurne Igoa ageri dira.\nUdaleko ekitaldia 1. zatia:\nUdaleko ekitaldia 2. zatia:\nUdaleko ekitaldia 3. zatia:\nPlazako ekitaldia 1. zatia:\nPlazako ekitaldia 2. zatia:\nSaiatuko gara aste honetan ekitaldien bideoak igotzen, baita atera genuen argazki guztiak. Adi egon, hemen bertan azalduko dira.\nPost hau Bideoa, Ekitaldiak atalean publikatu zen. Gogokoetara gehitzeko lotura iraunkorra.


Berrikuntzara saltoa, euskal dantzaren alorreko kezkak aztergai Berrian — dantzan.eus\nHemen zaude: Hasiera › Albisteak › Berrikuntzara saltoa, euskal dantzaren alorreko kezkak aztergai Berrian\nBerrikuntzara saltoa, euskal dantzaren alorreko kezkak aztergai Berrian\nPasa den urriaren 3an, Berria egunkariaren Igandea gehigarrian euskal dantza tradizionalaren inguruko erreportaje eta elkarrizketa sorta argitaratu zen. Juan Antonio Urbeltz, Claude Iruretagoiena, Jon Maya, Sabin Egiguren, Edu Muruamendiaraz eta Oier Araolazaren hitzak jaso zituzten.\n"Ohiturari eutsi edo berrikuntza sartu. Ataka horretan egoten da euskal dantza. Aldekoak eta kontrakoak badira, baina kontu bat argia da: izan ere batekoa edo bestekoa, Euskal Herrian ez da apaldu dantzarako gogoa". Sarrera horrekin abiatzen da urriaren 3ko Berriako Igandea gehigarria. Gotzon Hermosillak hainbat elkarrizketa egin zituen eta haien hitzak jasotzen ditu erreportaje zabal batean. Lierni Alkortak Juan Antonio Urbeltz elkarrizketatu zuen.\nJuan Antonio Urbeltz: «Giltza topatzeko kulturaren hondoraino egin behar da igeri»\nKukai, Aukeran edo beste dantza taldeek egiten dituzten ikuskizunei buruz hitz egitea zilegi da. Hori bai, Urbeltz ni tocar.\nAla! Gaztiegaz berbetan gagozelakuan neu! Dana dala bardin dost, ze amen erraza dana kritikatia baña gatxa dana da gauzek ondo egitia. Eta ulepian ez badau ezebez, diruagaz be bardina, ezebez.\n000€ko dirulaguntzarekin ni ere kapaz naiz ikuskizun elegante bat prestatzeko!!\nBa zorionak Donostiarra! Ze batzuk 170.000€.kin ere ez dira kapaz ezer elegantea egiteko. Gauza onak egiteko kapaz diranak dirurik gabe be onak egiten dabez, asike zeuk be egin zerbait merkea lehenengo, besteek egin daben moduan, eta demostratu dirulaguntzak merezi dozuzela.


Espainiako Bankuak ohartarazi du familia-zorpetzea oso azkar hazten ari dela | Consumer\nEspainiako Bankuak ohartarazi du familia-zorpetzea oso azkar hazten ari dela\nCaruanak familiei gomendatzen die kalkuluak egin ditzatela "zenbat egin dezaketen beren ekonomiarekin"\nEspainiako Bankuko gobernadoreak, Jaime Caruanak, atzo esan zuen Valentzian arrazoizkoa eta ona izango litzatekeela Espainiako ekonomiarentzat familien zorpetzearen hazkunde-joera murriztea eta hazkunde-erritmo handiak ez jarraitzea.\nCaruanak, Valentziako Burtsan Telekomunikazioei eta Ekonomiari buruzko hitzaldia eman zuenak, adierazi zuen, etxebizitzari eta zorpetzeari buruz galdetuta, Espainiak inguruko herrialdeek baino askoz ere azkarrago hazten duela zorpetzea, hainbat faktoreren ondorioz; besteak beste, etxebizitzaren prezioak nabarmen egin zuen gora.\nAlde horretatik, onartu zuen etxebizitzaren prezioan “gainbalorazio pixka bat” dagoela, baina ezin da esan “burbuila bat sortu denik sektorean”. Haren iritziz, egoera hori zuzendu egin liteke zorpetze-erritmoak moderatuz, eta ez bestelako inguruabarrekin, hala nola prezio-jaitsierarekin edo beste ekintza batzuekin.\n“Zentzuzkoena hazkunde-erritmo handiei ez jarraitzea da, eta, gainera, ekonomiarentzat ona litzateke zorpetzearen gehikuntza hori murriztea”, adierazi zuen Caruanak, eta ez zen lege baten bidez erregulatzearen alde agertu, zeren, esan zuen bezala, “erabaki pertsonalak dira”, eta adierazi zuen familiek egin ditzatela kalkuluak “beren familia-ekonomiarekin zenbaterainoko lotura izan dezaketen”. Azpimarratu zuen “zuzenketa bat etorri behar duela berez eta ez legeen ondorioengatik”.\nHalaber, adierazi zuen Espainiako ekonomiak “aurrera jarraitzen badu ingurune lehiakorrago baten eraketan, sektorearen bilakaera-itxaropenak onuragarriak izango direla eta gure gizartearen hazkundeak eta ongizate ekonomikoak jarraituko dutela”.\netxebizitza precio-eu zorpetze


Ulibarri Programa 2021-2022. Berriztapenak. - Hezkuntza saila\nULIBARRI programak itunpeko ikastetxeentzat 2021-2022 ikasturtean izango dituen gehienezko diru-baliabideak, programan sartzeko eta jarraitzeko baldintzak eta ikastetxe bakoitzak programarako izango dituen dedikazio-orduak zehaztea.\nPrestazioa Ulibarri programan sartzeko eskaeren eta programa horretan jarraitzeko eskaeren artean banatuko da.\nLehenengoa, aurreratua, ikastetxe onuradun bakoitzari dagokion dirulaguntzaren % 20a, deialdiaren ebazpena eman eta gero, eta dirulaguntza onartu edo ukatzeko 15 eguneko epea igarota.\nBigarrena, zenbatekoaren gainerakoa, ekainaren 30etik aurrera ordainduko da, justifikazioa eta memoria aurkeztu eta gero.\nPertsona edo erakunde eskatzaileak ez izatea dirulaguntza edo laguntza publikoak lortzeko aukera galtzea dakarren zigor- edo administrazio-arloko zehapenik; eta, ez egotea laguntza horiek jasotzeko ezgaitzen duten lege-debekuen eraginpean, beren beregiko erreferentzia egiten zaielarik Emakumeen eta Gizonen Berdintasunerako otsailaren 18ko 4/2005 Legeko azken xedapenetako seigarrenaren arabera sexu-diskriminazioa egin izanagatiko lege-debekuei\nDeialdiaren araudia AGINDUA, 2021eko martxoaren 16koa, Hezkuntzako sailburuarena, hezkuntza-ituna duten ikastetxe pribatuentzako dirulaguntzen deialdia egiten duena, Ulibarri 2021-2022 Programan jarraitzeko edo sartzeko.\nBeste finantziatzio iturriak (zip , 959.19 KB)\nAurkezteko epea: 2021eko irailaren 1etik 2021eko irailaren 30era.\n2021-2022 Ikasturteko Plana\nPlana http://www.ulibarri.euskadi.eus/eu/hasiera atarian bete.\nAmaitutakoan PDF bat sortu beharko dute. Ondoren, PDF dokumentu hori "Nire karpeta" gunera igo beharko dute.\nAurkezteko epea: 2022ko martxoaren 11tik 2022ko apirilaren 11ra.\n2021-2022 ikasturte bukaerako Memoria\n•Programaren bilakaeraren laburpena, bai eta diruz lagundutako proiektuaren oinarrian eginiko aldaketen laburpena ere.\n•Zer helburu lortu diren, proiektuan ezarritako helburuak erreferentziatzat hartuta.\n•Emaitzen azterketa, ikusteko ea proiektua eta proiektuan egin beharreko aldaketak egokiak diren.\nMemoria http://www.ulibarri.euskadi.eus/eu/hasiera atarian bete.\nAmaitutakoan PDF bat sortu beharko dute. Ondoren, PDF dokumentu hori Nire karpeta atalera igo beharko dute.\nOharra: Ikasturteko memoria “Nire karpeta” atalera igo beharko da. Espedientearen barruan sartu, “Nahi baduzu dokumentu gehiago aurkeztu ditzakezu: Dokumentuak erantsi” bitartez.\n2022ko ekainaren 1etik 20212ko ekainaren 30ra bitartean justifikazio formularioa eta Ikastetxeko hizkuntza normalizazioko arduradun teknikoaren (HNAT) diruz lagundutako liberazio-orduak estaltzeko kontratatutako irakasleen nominak.\nIkastetxeko hizkuntza normalizazioko arduradun teknikoaren (HNAT) diruz lagundutako liberazio-orduak estaltzeko kontratatutako irakasleen nomina


Teknologiaren erabilera sortzailea Hong Kong-eko protesten antolakuntzan — Gaztezulo\nTeknologiaren erabilera sortzailea Hong Kong-eko protesten antolakuntzan\nTeknologiaren erabilera sortzailea Hong Kong-eko protesten antolakuntzan Doako Uber bidaiak, Tinder-en polizia non dagoen adierazten duten mapa eguneratuak, kontzentrazio lekuak Pokemon Go-ren bidez abisatuak... Hong Kong-eko manifestariek eskura duten edozein aplikazio erabiltzen duten euren eskubideen alde borrokatzeko. https://www.gaztezulo.eus/albisteak/hong-kong-eko-protesten-antolakuntzan-teknologiaren-erabilera-sortzailea https://www.gaztezulo.eus/albisteak/hong-kong-eko-protesten-antolakuntzan-teknologiaren-erabilera-sortzailea/@@download/image/June9protestTreefong01.jpg\nDoako Uber bidaiak, Tinder-en polizia non dagoen adierazten duten mapa eguneratuak, kontzentrazio lekuak Pokemon Go-ren bidez abisatuak... Hong Kong-eko manifestariek eskura duten edozein aplikazio erabiltzen duten euren eskubideen alde borrokatzeko.\nTxinako Hong Kong hiria krisi politiko konplexu batean sartuta dago. Jada baliogabetua dagoen lege baten protestarekin hasi zena apurka apurka eboluzionatzen joan da eta egun, demokrazia gehiagogatik dabiltza protestan hiritarrak.\nManifestarien ekintzak antolatuak izan dira eta baketsuak. Protestak komunikabide ugariren titularretara iritsi dira erlauntza batek bezala funtzionatzen duelako. Manifestari bakoitzak bere zereginak eta funtzioak erabat zehaztuak ditu, autogestio eredu bikaina utziz munduari.\nEkainetik autoritateak 500 manifestari baino gehiago atxilotu ditu. Atxiloketak gerta ez daitezen eta ez ditzaten identifikatu manifestariak laser izpiak zaintza kameretara eta prentsaren kamaretara apuntatzen hasi dira. Horretaz gain, horniketa kateak sortu dituzte (lehen larrialdietarako tresnekin, gas maskarekin eta ur botilekin). Aste honetan bertan, 5.000 manifestarik Hong Kong-eko aireportua geldiarazi dute ordu batzuz eserialdi masibo baten bidez. Ekintza hau gobernuak “terrorismo” bezala kalifikatu du.\n“Ezin dituzte denak harrapatu”\nGobernuaren errepresioagatik manifestariek eskura dituzten tresna guztiak erabili beharrean aurkitu dira euren herrialdeko baldintzak aldatzeko helburuarekin. Askok “harrapatu guztiak!” Pokemon-en lelo ezaguna hiritarrek duten botere kolektiboa islatzeko erabili dute; poliziarentzat ez baita erraza guztiak harrapatzea, ez baitira talde antolatu bat. Poliziak norbait harrapatzean talde bat harrapatu dezake, baina ezin ditu guztiak atxilotu. Hortik dator manifestarien artean zabaldu den lelo eraldatua: “Ezin dituzte guztiak harrapatu.”\nZein da protesta hauen etorkizuna?\nHong Kong irlako gobernuak ez du begi onez ikusten hauteskunde libreago batzuen ideia eta horregatik 2014ko Aterkien Iraultzatik ehunaka manifestari atxilotu ditu.\nOrdutik jendeak ez du protesten aldeko jarrera horren errez adierazten, baina protestetara hurbiltzen diren manifestarien kopurua egunetik egunera handiagoa da. Jakin gabe denek dakite poliziak zaintza digitala erabiltzen duela hiritarrak identifikatu eta atxilotzeko, horregatik ezinbestekoa bihurtu da antolakuntza deszentralizatua mugimenduaren helburuak ez kaltetzeko.\nPremiazkoa da mugikor aplikazioetako erabiltzaileek besteei polizia non dagoen nolabait abisatzea protesta guneetara iritsi daitezen edo bertatik ihes egiteko eta horretarako Tinder erabiltzen hasi dira. Horretaz gain, Uber gidariek manifestariak “ebakuatzen” laguntzen dute polizia gehiegizkoa denean. Momentu horietan erabiltzaileen mapetan auto kontzentrazio izugarri bat irudikatzen da, horrela, manifestariek badakite bertara joan ez gero etxera doan eramango dituen autoa zain izango dutela.\nProtestetarako kontzentrazio orduak Pokemon GO jokoarekin sinkronizatzen dituzte. Joko honetan erabiltzaileek leku eta ordu zehatzetan dauden izakiak "harrapatzen" dituzten eta horrela zehazten diztuzte manifestaziorako ordu eta lekuak. Horrez gain, Lihkg animeari buruzko web gunean foroak sortzen dituzte edozein gairen inguruan hitz egiteko. Guzti honen ondorioz, hiritarrak Telegramen aditu bihurtu dira eta AirDop-etik datuak elkarbanatzen ikasi behar izan dute. Nork esan du teknologia kaltegarria dela? Irudimena askatasunaren aldeko borrokan.


Ostiralean hasiko da Barakaldo Udazkena Rock jaialdia - Deia\nOstiralean hasiko da Barakaldo Udazkena Rock jaialdia\ndeia.eus | barakaldo 06.09.2021 | 19:24\nOstiral honetan, irailak 10, hasiera emango zaio Barakaldo Udazkena Rock jaialdiari. Barakaldoko Udaleko Kultura Arloak martxan jarritako ekimen honek emanaldiz beteko ditu datozen bost asteak. Hau da, iraila eta urria bitartean, rocka izango da protagonista nagusia Barakaldon.\nBarakaldo Udazkena Rockek 10 kontzertu eskaintzen ditu aire zabalean, eta Barakaldoko 20 rock taldek parte hartuko dute guztira (2 talde kontzertu bakoitzeko). Kontzertu bakoitza auzo ezberdin batean egingo da, eta 90-120 minutuko iraupena izango du (45 minutuko emanaldia talde bakoitzeko). Esparru bakoitzean 50-100 aulki jarriko dira jendearentzat, kontzertu bakoitza egiten den lekuaren arabera.\nJarduera guztiak segurtasun- eta higiene-neurri zorrotzekin egingo dira, eta beharrezkoa izango da edukiera mugatzea, osasun-agintariek gomendatutako distantzian instalatuko diren aulkietara modu kontrolatuan sartuz. Bertaratutakoek maskarak eta gel hidro-alkoholikoa erabili beharko dituzte.\nSaioa irailaren 10ean hasiko da, ostiralean, eta urriaren 9an amaituko da. Astean bi kontzertu izango dira, ostiralean eta larunbatean, 20: 00etan. Salbuespen bakarra irailaren 25eko kontzertua izango da. Emanaldiak doakoak izango dira, eta sarrera librea izango da lekua bete arte. Sarrera kontzertu bakoitza hasi baino 15 minutu lehenago irekiko da.\n"Hiriko kultur sektoreak, beste askok bezala, pandemia honen ondorioak jasan ditu, eta horregatik, Udaletik ahaleginak egiten ari gara Koronabirusetik babestek formatu txikiko ekintzak programatzeko, eta, aldi berean, herriko talde eta taldeei lan egiteko eta publikoarekiko harremana berreskuratzeko", adierazi du Nerea Cantero Barakaldoko Udaleko Kultura, Hezkuntza, Euskara eta Gazteria zinegotziak.\nIRAILAK 10, OSTIRALA San Bizente (Elizateko plaza)\nIRAILAK 11, LARUNBATA Retuerto ( Norberto Acebal eta Galtsua kale arteko haur parkea)\nIRAILAK 17, OSTIRALA Arrontegi (Begiaren plaza)\nIRAILAK 18, LARUNBATA Gurutzeta (Gurutzetako plaza)\nIRAILAK 24, OSTIRALA Zuhatzu-Arteagabeitia (Resurrección María de Azkue pasealekuko ingurabidea)\nIRAILAK 26, IGANDEA Errekatxo (Errekatxoko plaza)\nIRAILAK 1, OSTIRALA Zaballa (Barakaldo- Elkano metroko irteera)\nURRIAK 2, LARUNBATA Urban (Desertu plaza)\n20:00. LOS RETUMBES + NACHO¿S DICK\nURRIAK 8, OSTIRALA Lutxana (Lube kaleko parkea)\nURRIAK 9, LARUNBATA Bagatza (Santa Teresa plaza)


Aitor Zelaia: «Autokonplazentzia handia daukagu hezkuntza sisteman» | BINKE\nAitor Zelaia, irakaslea\n«Autokonplazentzia handia daukagu hezkuntza sisteman»\nARGAZKIA: Aitorren artxibokoa\nHezkuntza sisteman aldaketak omen datoz. Aitor Zelaia galdakoztarra irakaskuntzan dabil 2015etik eta Filosofia eta Historia irakasle dabil. Berari galdetu dio Binkek hezkuntzan datozen aldaketen inguruan.\nPolemika piztu du Espainiako Gobernuak hezkuntzaren legean egin gura duen aldaketak. Aldaketetariko bat Filosofia irakasgaian dago, eta horren aitzakian Filosofiako irakasle den Aitor Zelaia (1990, Galdakao) ezagutu dugu.\nZer ari da gertatzen espainiar estatuan hezkuntzarekin? Herrialdea demokrazian sartu zenetik zortzigarren Hezkuntza Legea planteatu zen 2020ko abenduan, Celaá-ren LOMLOE legea. Lehenago, 2006ko LOE legea moldatu zuen PPk 2013an Wert ministroaren LOMCE legearekin.\nLOMLOEk ba al du eraginik EAEn? Noski, espainiar estatuko legeek markatutako oinarrizko irizpideak jarraitzen dira erkidego guztietan. Egia da hizkuntza koofiziala izateak autonomia gehiago ematen digula hainbat alorretan. Gurean ere Euskal Hezkuntza Lege berria sortzeko asmoa dago 2023rako, indarrean daukaguna 1993koa baita.\nZer eragin izan dezake LOMLOEk gure ikastetxeetan? Badirudi hainbat aldaketa dakartzala legeak. Bi aipatzearren, batxilergoko modalitate berriak sortuko dira —hirutik bostera pasako gara— eta hautazko eta derrigorrezko irakasgaietan moldaketak datoz. Orokorrean hautazko gehiago eskainiko dira eta, besteak beste, Filosofiaren Historia berriz derrigorrezkoa bihurtuko da ikasle guztientzat bigarren batxilergoan.\nAzkenaldian gure ikasleen euskararen maila eta ereduen modeloaren (A-B-D) inguruko kezkak adierazi dira medioetan. Zergatik? Arazoa argi dago, D ereduan irakasgai gehienak euskaraz izan arren ez du gure hizkuntzaren kalitatea eta erabilera ziurtatzen, pentsa gainontzeko ereduetan. D ereduko ikasle gehienen euskara maila negargarria da eta erabilera salbuespena. Arazoa ez da soilik eskolarena, ikasle gehienen aisialdia ez dago euskararekin lotua, baina eskolak askoz gehiago egin dezake zinez gabeziak aitortu eta anbiziodun planteamenduekin.\nDesadostasunak eta ezegonkortasunak egon arren, badirudi orokorrean emaitzak onak direla. Bat al doa ikastetxeko errealitatearekin? Autokonplazentzia handia daukagu hezkuntza sisteman, erraza da ikasle ez konpetenteak gainditzea maila jaitsiz. Sentitzen dut hau esatea baina nire ustez, eta orokorrean, kanpoko ebaluazioen arabera —PISA, Ebaluazio diagnostikoak—, gure ikasleen konpetentzia maila ez doa bat erabilitako errekurtsoekin. Ikasleak gainditzen ditugu baina gure burua agian ez genuke gainditu behar.\nZe proposamen egingo zenituzke gure hezkuntza sistema hobetzeko? Gure hezkuntza sistemak arrakala sakonak ditu. Hauek onartu eta erabaki ausartak eta epe luzera begiratzen dutenak hartu behar dira. Berebizikoa da langileria egonkortzea, irakasleen herena da berria ikasturtero eta ordezko falta lotsagarria da. LH indartu behar da, ikasleen irakurmen, idazmen eta kalkulatzeko gaitasuna ez da oro har egokia DBH 1era heltzean. Gainera, zuzendaritzak babestu eta zentroei autonomia gehiago emango nieke. Era berean, gizarteko balio krisia eta familiek pairatzen dituzten arazoei ere heldu behar diegu. Hezkuntza formala gainezka egiten dago eta hezkuntza eskolatik askoz harago doa. Errepikatzeak, selektibitateak edo irakasle «akomodatuek» ere hausnarketa sakona merezi dute.


Debagoieneko Puntaik Punta jaialdiaren barruan bi hitzordu Elgetan - Elgeta - Goiena.eus\nDebagoieneko Puntaik Punta jaialdiaren barruan bi hitzordu Elgetan\nLarraitz Zeberio Lekuona 2018-05-22 09:00\nJaialdia ekainaren 15etik 17ra bitartean egingo dute aurten eta Aretxabaleta izango du erdigune. Hainbat proposamen daude iragarrita, tartean bisita gidatu bat lubakien gunera eta mendi irteera bat inguruko tontorretara.\nBadator, aurten ere, Puntaik Punta jaialdia. Debagoieneko Bidezidorren Jaialdiak hirugarren edizioa izango du honakoa eta Aretxabaletan kokatuko dira ekintza nagusiak.\nAurten ere bidezidorretan ibiltzeko eskaintza zabala eskainiko dela adierazi dute antolatzaileek, eta distantzia eta zailtasun askotariko proposamenak egongo direla. Horiek, gainera, adin askotariko publikoari egokituak. Ekintzak ekainak 15ean, 16an eta 17an izango dira.\nBi irteera Elgetan\nElgetari dagokionean Puntaik Punta jaialdiaren barruan bi ekintza egingo dira herrian. Lehenengoa ekainaren 16an Kantsatzeke Mendi Taldearen eskutik egingo den mendi irteera da. "Elgetatik abiatuta lehenengo Azkonabitzara joko dugu. Bertatik, Bergaralde osoa bistan izango dugu eta baita Udalatx, Kurutzeberri eta Aloña aldea ere. Karabietara jaitsi ondoren Egoarbitza izango da hurrengo helburua, eta hemendik, berriz, Bizkaialdea izango dugu begi bistan: Durangalde osoa Bilboraino, Anboto, Oiz; eta baita Debabarrena ere: Eibar, Urko, Arno…, eta eguraldia lagun, itsasoa ere bai", adierazi dute mendi taldetik.\nMendi irteeran parte hartzeko aurrez izena emateko eskatu dute: 943 79 64 63 – puntaikpunta@debagoiena.eus\nBigarren proposamena biharamunerako da, ekainaren 17rako; izan ere, Intxortako lubakien gunera bisita gidatua egiteko aukera izango da Elgetan. Taldea 10:00etan abiatuko da Memoria Historikoaren Euskal Interpretazio Zentrotik eta ezinbestekoa da aurrez izena ematea: 943 79 64 63 – puntaikpunta@debagoiena.eus\nPuntaik Punta jaialdiaren egitaraua osoa eta informazio gehiago hemen.


Ekonomia - Page #85\n2011 Martxoa 24\nXiberoko Hur Botingoak odi berrien ezarten edo kanbiatzen aitzina jarraikitzen dü." Blutop" izeneko odiak baliatzen düe, merkatüan elki berri den odi berri bat. Egün horietan, Idauze Mendin kilometra erdiko Blutop 75a lürperatzen düe. "Blutop"aren kalitatea, bürdüin-inkazdünaren ber kalitatea da salbü arinago eta merkeago dela. PVC izeneko odier konparatüz karioago da bena azkarrago. Arraberritze lan horientako Xiberoko Hur Botingoa % 30az lagüntürik da Kontseilü Orokorretik.\nEntzün Vincent Thomas "Blutop" hur odien saltzalea :\nZerraldiaren ondorioetaz gure osagarri psikologikoan\n2020 Azaroa 24Soziala / Osagarrigintza\nElodie Nobilik Maulen instalatürik dü bere psikologo kabineta. Ondoan, kolegio eta lizeoetan agertzen da, haurzaintegiek...


Armeniako Sobietar Errepublika Sozialistako ereserkia - Wikipedia, entziklopedia askea.\nArmeniako Sobietar Errepublika Sozialistako ereserkia\nArmeniako Sobietar Errepublika Sozialista ereserkia (armenieraz: Հայկական ՍՍՀ օրհներգ, Haykakan SSH orhnerg) Armeniako SESako ereserkia izan zen, errepublika hau Sobietar Batasunaren barruan izan zenean.\nEreserkia 1944tik 1991ra bitarte erabili zen. Bere konpositorea Aram Khatxaturian izan zen, mundu mailan ezaguna zen musikagilea, batez ere Spartacus eta Gayane balleten konposizioak direla eta, eta azken honetan agertzen den Sablearen dantza dela eta. Armenak Sarkisyanek idatzi zuen letra, Sarmen ezizena erabilita. 1991an Armeniaren independentziarekin Mer Hayrenik ereserkia bilakatu zen ereserki ofiziala.\nSobietar mundu askea - Armenia!\nBide malkartsua izan duzu mendeetan zehar,\nZure seme ausartek zure alde egin dute borroka,\nZure alde armeniarren amerria bilakatzeko.\nLoriatusa izan, loriatsua betirako, Armenia Sobietarra!\nLanaren maitaleak eta arkitekto eraikitzaileak,\nJendearen aliantza sakratuarekin apurtezina,\nLoratzen ari zara eta etorkizun distiratsua eraikitzen!\nLenin inmortalak betiereko sua eman zigun,\nzoriontasuna ematen duen egunsentia agertu zitzaigun aurrean,\nUrriak erreskatatu gintuen gure suntsipenatik.\nEta bizitza berri distiratsua eta loriatsua eman zigun.\nErrusia handiak laguntasunaren eskua luzatu zigun\nEstatu berri indartsua sortu genuen.\nLeninen Alderdi jakintsuak,\nKomunismora garamatza garaipentsu.\nMultimedia: National anthem of Armenia\nSobietar Batasuneko ereserkiak\nAram Khatxaturianen konposizioak


El Día, 1933-06-15 | Kazetarien artekoak | El Día, 1933-07-02\nEl Día, 1933-06-24\n«Aberri»ren omenaldia dala ta eztala naikua zalaparta ipiñi degu «Maitxo» ta azken idazle txiro onek.\nEgun orrekiñ gogoratuta pozaren pozez nire lumatxua izkirik egin ezinda nabaitzen det. ¿Nola ez? ainbeste ta ainbeste anai arreba berri ezagutu biar bai ditugu egun orretan.\nTa nik baño areta poz aundiagua eukiko du zoritxarrez askok beren amatasuna ukatzen dioten gure ama zartxo euskerak. Naiz ta askok iseka ta parrezka bazabilkite ere egun orretan beintzat benetako irri parrezko arpegia eukiko dezu. Esango dezu zeure artian «Baña nik ezertarako balio ez detala ta iñoren "bistara" edo aurrera azaltzen ere lotsatu egiñ biar nukiala diote euskaldun askok, eta zuek oraiñ neri poz onekiñ zatozkizue?.\nBai, ama, egia diozu. Gaurko zoritxarreko euskaldun askok diote ori; baña ez bildurtu, ama, biziko zera ta euskaldun kazkarrak ere asko daude baña baita onak ere.\nGure euskel idazle batzarreko egunak badakizu zuri urte askorako osasuna zuzenduko dizula, onelako egunak zuretzako egun onuragarriak diralako. Eta "Larreko" idazle bulartsuak dion bezela urteero urteero egingo bagendu, orduan bai pozik biziko ziñakela. Salatu gaitezen ba urteero edo aldan geien onelako jaiak ipintzen, geuk maite degunok zerbait egiten ezpadegu, bestiak gutxiago egingo dute ta.\n«Teletxea»k, «Edozein», «Larreko», «Luzear» ta «Lebitarra»:— Pozik irakurri ditut zuen idazkitxoak eta baita ontzat artu ere zuen iritziak. Ba ni ez nijuakizue nere iritzirik azaltzera ez jakiñ bat dakianari erakusten asi ezkero gaizki gelditu oi dalako. Ba zuen gaiñ uzten dizuet egun ortarako asmoak eta zueri jarraitzeko gertu egongo dira beste idazle guztiak ere.\nBaña lantxo bat daukagu emengo idazliak, alegia noiz egingo ote degun batzartxo au. Guztiok dakizute nola Uztaila'ren 2'an Arrasaten daukaten jaialdi aberkoi bat, eta il berrian 9'an Mendaron E.A.B.'ren askundea.\nEta emen 16'an egiñ ote genetzake gure jaitxo au? Iñori miñik eman gabe egiñ nai genduke ta, zuek idazliak esango dezute zer derizkiotzuten, erantzun.


SAGARDOTEGIA, GAZTANDEGIA ETA EUSKAL BASERRIA\nUmeak (4-17 urte) - 49€\nHaurrak (<3 urte) - 0€\nNekazaritzarekin batera, artzaintza izan da euskal lurraldeetako ofizio garrantzitsuena. Bertako gazta fabrikek, gure baserriek, beren ateak irekitzen dizkiete bisitariei Idiazabal gaztaren elaborazio prozesua ezagutzeko.\nBisita eta dastatzea gaztandegian\nNekazaritzarekin batera, artzaintza izan da euskal lurraldeetako ofizio garrantzitsuena. Bertako gazta fabrikek, gure baserriek, beren ateak irekitzen dizkiete bisitariei Idiazabal gaztaren elaborazio prozesua ezagutzeko. Bisita honekin lehenik eta behin euskal baserriaren jatorria ezagutzeko aukera izango duzu XVI. mendeko Igartubeiti baserri dolarea bisitatuz. Ondoren, euskal artzainen ofizioa ezagutzeko aukera izango duzu eta baita haien lanaren fruitua dastatzekoa ere, Idiazabal gazta bikaina. Ardiek bazkatzen duten landa eremua eta gure lurraldea bisitatuko dituzu, jaiste sistemak, esne edukiontziak, moldeak, prentsa eta hozte sistemak, besteak beste. Gure paisaian barrena bidaia jarraituko dugu sagardotegira heldu arte. Bertako familia ezagutuko dugu eta baita hainbeste atsegin dugun sagardoa eskuratzeko eman beharreko pausu guztiak ere. Lehenik eta behin euskal sagardoa botilan dastatuko dugu eta ondoren Sagardotegiko menu tradizionalaz gozatzeko eseriko gara. Bukatzeko, Donostiara itzuliko gara gure lurraldeaz gozatzen segi dezazun.\nGure gidak Donostiako Bengoetxea, 2 kalean edo zure hotelean jasoko zaitu. Lehenik eta behin Ezkioko Igartubeiti baserri dolarera joango gara. Ondoren, Idiazabal jatorri deituradun gaztandegi bat bisitatuko dugu. Eta azkenik, gure Sagardotegi batetara joango gara eta bertan ibilbide txiki bat egingo dugu sagastia eta sagardotegiko txokoak ezagutzeko. Bisita honetan sagardo naturalaren dastatzea egingo dugu, lehengo, botilatik. Ondoren, menu tradizionalaz gozatzeko eta sagardoa txotxetik dastatzeko tartea izango dugu.\nOrdutegia: Ostiral eta igandetan: 10:00 - 16:00.\nElkargunea: Bengoetxea, 2 . Donostia-San Sebastián.\nHelduak - 99€ | Umeak (4-17 urte) - 49€ | Haurrak (<3 urte) - 0€


www.psikologo.biz - Depresioa\nDepresioaren eraginpean dagoen pertsonak umore goibela izaten du, eta gauzekin disfrutatzeko interesa eta gogoa galtzen du. Energia ere galtzen du, askoz errazago nekatzen da eta ezintasun orokorrezko inpresio samingarria izaten du. Beste sintoma batzuk hauek dira:\nAtentziorako eta kontzentraziorako ezintasuna.\nAuto-estimuaren eta konfiantzaren gutxitzea.\nErrudun sentitzea eta auto-mesprezatzea\nBere buruaz beste egiteko pentsamenduak.\nEtorkizunari buruzko itxaropen falta.\nUmore txarra ez da asko aldatzen egunetik egunera eta betiko zaletasunak ez dira orain hain gogokoak. Depresioa ez da berdina izaten gaixoengan, eta nerabezaroan ugari dira seinale atipikoak. Zenbait kasutan, antsietatea, estutasuna eta artega egotea tristura baino nabariagoak dira, eta umorearen aldaketa beste ezaugarritan adierazten da: haserrealdiak, suminkortasuna, alkohola gehiegi hartzea, gehiegizko portaera edota sintoma fobiko edo hipokondriakoak. Definizioz, gertakari depresiboak gutxienez 2 aste iraun behar ditu, baina sintomak oso larriak direnean edo oso azkar agertzen badira ez da itxaroten bi asteko epe hori.\nEz dakigu zehazki zein da depresioaren arrazoia. Biologi arloan, burmuinak substantzia batzuk sortzen ditu, neurotransmisoreak, neuronen arteko komunikazioa ekoizteko. Depresioan, neurotransmisoreen metabolismoa asaldatzen da. Psikologikoki, prozesu kognitiboen aztoramena gertatzen da. “Egituraketa kognitibo egonkorrak” hiru arlotan egongo lirateke desegokituta: Ni-an, kanpoko munduan eta etorkizunean. “Hirukote kognitibo depresibo honek” hiru esparruoi lotutako irudikapenei balorazio ezkorra ezarriko lieke. Beraz, gaixo depresiboak bere errealitatea etsigarria, ezkorra eta katastrofikoa ikusiko du.\nZure gogo-aldartea hobeto ezagutzeko, galdetegi honek lagunduko dizu.


DBtarrok – DBeuskaraz\nPosted by dbeuskaraz on 2020-11-10 in Aisialdia | ∞\nAurreko ikasturtearen amaieran egin genuen bezala, ikasturte honen hasieran ere, Don Boscoko kideen artean (langileak eta ikasleak) Egunean Behin jokuaren barruan jokatzeko aukera sortu dugu. Jokua Abenduaren 20arte luzatuko da eta edizio honetan 2 sari izango ditugu: bata sailkapen orokorra irabazten duenarentzat eta beste puntuaketa altuena duen ikaslearentzat. Bi sariak 100 eurotan egongo dira baloratuak. […]\nEtiketak: DBtarrok, Egunean behin\nEGUNEAN BEHIN – DBtarrok lehiaketaren irabazlea\nPosted by dbeuskaraz on 2020-06-08 in Aisialdia | ∞\nHamar aste ondoren DBtarrok taldearen lehiaketa amaitu da. Epe honen barruan Don Boscoko 91 langile eta ikaslek parte hartu dute. Azkenik irabazlea AITOR UDABE Mekatronika alorreko irakaslea izan da. Jaso duen saria ELKARrek eskeinitako 100 eurotako bonoa izan da. Zorionak Aitor eta milesker lehiaketa honetan parte hartu duzuten guztioi!!! SAILKAPEN OSOA\nDBTARROK: Don Boscoko langileak eta ikasleak EGUNEAN BEHIN jokoan jota ke\nPosted by dbeuskaraz on 2020-03-23 in Aisialdia | ∞\nEGUNEAN BEHIN jokoa fenomeno soziologiko bat bihurtu da azkeneko hilabeteetan. Egunero milaka eta milaka pertsonek bere denboraren minutu bat erabiltzen dute euskararen inguruan jolasteko. Martxoaren hasieratik Don Boscon talde bat sortu dugu komunitate bezala parte hartzeko (DBtarrok), bertan langileak eta ikasleak gaudelarik. Gaur egun, 85 pertsonek parte hartzen dute joko honetan. Taldeko sailkapen bat ere […]\nTotal Visits: 56.830


Emakumeen sufragioa eta sufragismoa – Gizapedia\nEmakumeen sufragioa eta sufragismoa\nEmakumeen sufragioa emakumeen botoa eta botoa emateko eskubidea da. Emakumeen sufragismoa berriz, emakumeen sufragioaren aldeko gizarte mugimendua da. 1848 urtean abiarazi zen mugimendua, Seneca Falls-eko Adierazpenarekin, non estatubatuar hainbat emakumek eta gizonek emakumeen boto eskubidea aldarrikatu zuten. 1893 urtean, Zelanda Berria izan zen emakumeen sufragioa aitortu zuen lehen herrialdea. Gero XX. mendearen hasieran, Noruegak, Finlandiak eta Suediak aitortu zuten eskubide hori, eta baita Australiako eskualde batzuek. 1917ko Errsiar Iraultzaren ondorioz aitortu zen Errusian eta 1919an Estatu Batuetan. Erresuma Batuan, XX. mendearen hasieran garatu zen mugimendu sufragista zabal baten eta manifestazio askoren ondoren, 1918 urtean aitortu zen, 30 urtetik gorakoentzat, eta 1928an 21 urtetik gorako emakumeentzat. Espainian, 1931 urtean onartu zen emakumeen sufragioa, Clara Campoamor izanik horren bultzatzaile nagusia.\nNazio Batuek 1948 urtean pertsoan guztientzako boto eskubidea aldarrikatu zuten, Giza Eskubideen Aldarrikapen Unibertsalean. Hala eta guztiz ere, XXI. mendean, badaude oraindik herrialde batzuk emakumeen boto eskubidea eta parte hartze politikoa onartzen ez dutenak.\nKlara Kanpoamor, gaztelaniaz Clara Campoamor, (1888-1972), espainiar politikari erradikala (errepublikazalea, antiklerikala eta laikoa) eta feminista nabarmena izan zen. Bere ekimenari esker, emakumeek boto eskubidea lortu zuten Espainian 1931…


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Sistema elektrikoak eta automatikoa (Modulua)" genre_facet:"Curriculumeko baliabideak" author_facet:"Alcalde San Miguel, Pablo"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Sistema elektrikoak eta automatikoa (Modulua) Generoa / Forma: Curriculumeko baliabideak Egilea: Alcalde San Miguel, Pablo\n2 Automatizazioa eta robotika industriala (Heziketa Zikloa). Goi maila 2 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 2 Elektroteknia (Modulua) 2 Hozteko eta girotzeko instalazioak (Heziketa Zikloa). Erdi maila Gehiago ... 2 Instalazio elektriko eta automatikoak (Heziketa Zikloa). Erdi zikloa 2 Instalazio termiko eta fluidodunen mantentzea (Heziketa zikloa). Goi maila 2 Instalazioa elektrikoak eta automatismoak (Modulua) 2 Instalazioa eta mantenimendua (Lanbide Arloa) 2 Lanbide Heziketa Mantentze-lan elektromekanikoa (Heziketa Zikloa). Erdi maila 2 Muntaia- eta mantentze-lan elektriko/elektronikoak (Modulua) 2 Potentzia-sistemak (Modulua) Sistema elektrikoak eta automatikoa (Modulua) 2 Sistema elektroteknikoak eta automatizatuak (Heziketa zikloa). Goi maila 2 Sistema eta zirkuitu elektrikoak (Modulua) Guztiak ikusi ... gutxiago ...


Apple-k OS X Mavericks 10.9.5 | beta berria aurkeztu du Mac-ekoa naiz\nApplek OS X Mavericks 10.9.5 beta 4 bertsio berria kaleratu du abian jarri eta astebetera aurreko beta. Apple-k egungo OS X Mavericks-en eskuragarri dagoen azken bertsioa izango dena lantzen jarraitzen du eta garatzaileek orain "nahastu" dezakete berri honekin 13F18 bertsioa eskuragarri.\nBeti bezala, aurreko bertsioarekin alderatuta hainbat hobekuntza gehitzen dira eta garatzaileei beren bilaketa bideratzeko eskatzen zaie balizko akats berriak bertsio hau eduki dezakete eta USB eta Thunderbolt sistemarako laguntza probak egin ditzakete, baita USB, Safari eta Gatekeeper txartel grafikoak eta smart txartelak ere.\nAstelehenean bertsioa kaleratu zen Garatzaileen aurrebista 6 OS X Yosemiterentzat eta duela ordu batzuk iOS 8-ren beta bertsio berria garatzaileentzat (oraingoan operadore batzuentzat soilik bada ere). Applek gogor lan egiten jarraitzen du abuztu honetan, hurrengo hilabeteetan dena prest edukitzeko eta bere bi sistema eragileen aurkezpen berriak burutzeko.\nBeti bezala beta bertsio berri hau eskuragarri dago garatzaileen orria Apple-tik eta garatzaile kontu ofizial batekin soilik sar daiteke. Hau OS X 10.9.5 eta laugarren beta da ez dago datu zehatzik bertsio ofiziala noiz kaleratuko den jakiteko OS X Maverics 10.9.5 sistema eragilea, baina eguneratzeek berehala jarraitzen dute OS X Yosemite eta iOS bertsio berriekin ere.\nArtikuluaren bide osoa: Mac-ekoa naiz » Mac OS X » OS X Mavericks » Apple-k OS X Mavericks 10.9.5 kaleratzen du garatzaileentzat\nantonio soto martin esan zuen\nKaixo iMAC 8.1 daukat Snow Leopard-en 10-6.8 bertsioarekin (hurrengo eguneratzea izango litzateke) eta nola lortu. eskerrik asko\nErantzun antonio soto martini\nParallels Desktop 10 eskuragarri dago orain


Hockey zaletasuna eta festa Aramaion - Aramaio - Goiena.eus\nAramaioko jaiak 2015\nHockey zaletasuna eta festa Aramaion\nMaider Arregi 2015-07-04 18:02\nGaur arratsaldean Hockey partiduak egin dituzte Aramaioko kiroldegian Bergarako Hanka Labanka taldeko gaztetxoek eta helduek. Aramaioko jaien baitan antolatutako kirol festa izan da. Zaletasuna egon badago eta pozik azaldu da Agustin Oianguren entrenatzailea.\n"Gasteizko Sumendi taldeko jokalari batzuk ere etorri dira eta denon artean nahastuta jokatu ditugu partiduak; gustura izan gara", azaldu du Agustin Oiangurenek. Afizioa badagoela Debagoienean dio: "Ni Aramaion bizi naiz eta hockeyaren zaletasuna ere nirekin ekarri dut; domekero egiten ditugu entrenamenduak".\nHaziz doa Hanka Labanka taldea. Aurten iaz baino gehiago direla dio. "Aurre benjaminak eta eta benjaminen taldeak ditugu Hanka Labankan; baita seniorrena ere. Iaz baino gehiago gara aurten eta balorazio oso positiboa egiten dut".


Hiru atxiloketa Katalunian, Erregearen argazkiak erretzeagatik | Berriak Politika | EiTB\nCUPeko diputatuek Espainiako erregearen argazkiak hautsi dituzte, polizia-operazioa salatzeko eta atxilotuei elkartasuna adierazteko.\nCUPeko diputatuek erregearen argazkiak hautsi dituzte Parlamentuan\nEsquadra Mossoek hiru pertsona atxilotu dituzte gaur Katalunian, joan den irailaren 11ko Diadan izan zen manifestazioan, Espainiako erregearen argazkiak eta Konstituzioaren orriak erretzea leporatuta.\nKataluniako Poliziak azaldu duenez, bost lagun daude ikerketapean gertakari horiengatik eta joan den abenduaren 7an Auzitegi Nazionalean deklaratu behar zuten, baina ez ziren bertaratu. Hortaz, bostak atxilotzeko agindua eman du Auzitegi Nazionalak. Oraingoz, hiru atxiloketa egin dituzte.\nAtzemandako bat Ivan Altimira da, CUPeko kontseilaria Bartzelonako Sant Andreu barrutian, alderdi independentistak jakinarazi duenez.\nPolizia-operazioa salatzeko eta atxilotutako gazteei elkartasuna adierazteko, CUPeko parlamentariek agerraldia egin dute eta Espainiako Erregearen argazkiak hautsi dituzte.\nHaserre agertu dira atxiloketengatik eta gainerako indar soberanistei “balentria” eskatu diete, polizia-operazioa sala dezaten. Horrez gain, Jordi Jane Kataluniako Gobernuko Barne kontseilariaren kargugabetzea exijitu dute.